► Borko Stefanović: Snažan pritisak politike na pravosuđe\n"Od ovakvog sudstva nismo ni očekivali veće kazne, jer smatramo da postoji snažan politički pritisak na pravosuđe i tužilaštvo", rekao je Stefanović za TV N1.\nPošto sada sledi i žalbeni postupak, Stefanović je ocenio da ga ne bi čudilo da kazne budu preinačene u uslovne.\n"Počinioci Danijel Gmijović i Marko Živković mogli su dobiti više od 3,5 godina kazne zatvora, a Miloš Šaponjić koji je bio direktan napadač na mene, sa leđa je napao i policijaca u civilu, mogao bi da dobije čak više od 10 godina zatvora", rekao je Stefanović.\nKako je naveo, oni su krivično delo za koje se terete počinili na bestijalan način iz političkog motiva i nema mesta olakšavajućim okolnostima.\n"Sva trojica su osuđivani, uradili su to na bestijalan, beskrupulozan, organizovan način, nisu poznavali niti bili u zavadi sa bilo kojim od nas te noći u Kruševcu. Uradili su to iz niskih pobuda i političkiih motiva i što je najgore - krili su ljude koji su ih organiizovali do poslednjeg dana", istakao je Stefanović.\nSudsko veće Višeg suda u Kruševcu osudio je Šaponjića na jedinstvenu kaznu od četiri godine zatvora, a Živkovića i Gmijovića na tri i po godine jer su 23. novembra 2018 godine, u Kruševcu napali Stefanovića, Bobana Jovanovića i policajca Dejana Palibrka, pred održavanje tribine Saveza za Srbiju.


Kineski ministar: Kina i SAD na ivici novog hladnog rata – Vijesti-x.com\nKineski ministar spoljnih poslova Vang Ji izjavio je u nedjelju, 24. maja da SAD guraju odnose sa Kinom na “ivicu novog hladnog rata” i izrazio žaljenje zbog obnove tenzija sa Vašingtonom zbog pandemije korona virusa.\n“Pored pustošenja izazvanog novim korona virusom, politički virus se širi u SAD. Taj politički virus koristi svaku priliku da napadne i okleveta Kinu. Neke američke političke snage uzimaju za taoca odnose između Kine i SAD i guraju dve zemlje na ivicu novog hladnog rata sa krizom korona virusa”, rekao je novinarima šef kineske diplomatije ne navodeći ime američkog predsednika.\nOn je dodao da je Kina “spremna” na međunarodnu saradnju da se identifikuje izvor novog korona virusa, dodajući da takva saradnja treba da bude lišena bilo kakvih političkih mešanja.\nPrvi oboljeli od novog korona virusa prijavljeni su krajem 2019. godine u kineskom gradu Vuhanu, a od tada se virus proširio na cijelu planetu i od njega je umrlo više od 340.000 ljudi.\nVećina naučnika veruje da je virus prešao sa životinja na ljude nakon što se pojavio u Kini, vjerovatno na pijaci u gradu Vuhan, gdje se prodaje meso egzotičnih životinja.\nSvjetske vlade, uključujući SAD i Australiju, pozvale su na istragu o tačnom porijeklu virusa. Svjetska zdravstvena organizacija takođe je pozvala Peking na istraživanje izvora, a Kina je, umjesto toga, predložila da “globalni odgovor” na COVID-19 treba da počne tek kada se pandemija završi.\nNapetosti između Pekinga i Vašingtona traju dvije godine zbog trgovinskog rata koji je pokrenuo Tramp, i u kome dvije zemlje jedna drugoj uvode dodatne carine na uvezenu robu što teško pogađa međunarodnu trgovinu. Pandemija je podigla tenzije.


Cene stanova: Beograd skuplji od Berlina : Nadlanu.com\nCene stanova: Beograd skuplji od Berlina\nObjavljeno 6. jun 2013. / 13:47:04\nUprkos drastičnom padu cena nekretnina u prestonici poslednjih nekoliko godina, za čak 30 do 40 odsto, kvadrat kod nas i dalje je "papren".\nPrema podacima agencije "Anadolija", trenutno je cena kvadrata u Sarajevu i Podgorici među najjnižima na zapadnom Balkanu, a u Beogradu i Zagrebu najskuplja.\nDok je prosečna cena u Sarajevu 1.020 evra, u Podgorici oko 1.000 evra, ubedljivo najskuplji su u Zagrebu - oko 1.700 evra.\nOdmah za njim je naša prestonica, gde u proseku košta oko 1.300 evra.\n"Takve kuće mogu da se kupe na Dedinju, Senjaku i Vračaru. Cena zavisi od imanja koje ide uz nju. Kvadrat kuće košta i do 3.500 evra, a ar zemlje je oko 80.000 evra. Do skoro je ar bio i 100.000 evra. Veoma skupe kuće sa velikim placevima se u suštini teško prodaju i najčešće ne preko agencija, već od uva do uva", kaže Milan Simonović iz agencije "Menadžer".\n"Ima ih i na Dedinju, ali Užičkoj ili Bulevaru kneza Aleksandra", kaže Predrag Dević iz "Beoagenta".\n"Međutim, oglasi za njih se vrte i po pet godina. I sada imam u ponudi kuću za 700.000 evra, koju sam pre nekoliko godina prodavao za milion i po."\nKako Simonović kaže, cene su već dosta pale i postoji jak psihološki faktor kod ljudi, strah i oklevanje, jer za stan za koji su do juče mogli da dobiju 100.000 evra, sada mogu da traže tek 60.000.\nKako on objašnjava, nisu kvadrati pojeftinili samo kod nas, nego i u Evropi.\nU oglasima sada može da se nađe kuća u Španiji od 100 kvadrata za 160.000 evra, u Paraliji u Grčkoj stan od 55 kvadrata košta 60.000 evra.\nU Berlinu, toliki stan je 90.000 evra - oko 1.500 evra po kvadratu, a za isti, na Studentskom trgu treba 130.000 evra.\nStanovi na bugarskom primorju su izuzetno povoljni, pa tako u Bugarskoj stan od 48 kvadrata košta oko 42.000 evra, dok u Nesebaru, poznatom letovalištu koje najčešće posećuju Srbi, stan od 50 kvadrata košta 45.000 evra, što je 900 evra po kvadratu.


Moskva zabranila uvoz krušaka iz Srbije\nIzvor: Nezavisne Novine, 13.Feb.2018, 17:38\nBEOGRAD - Rusija od sutra uvodi zabranu uvoza krušaka iz Srbije, objavljeno je na sajtu Ruske službe za fitosanitarni nadzor.\nIz ove službe navode da su Nacionalnoj organizaciji za karantin i zaštitu rastinja Srbije više puta prijavljivali da su zabrinuti zbog kvaliteta kruške iz Srbije, prenosi "Sputnjik".\n"Ruska služba za fitosanitarni nadzor od sutra uvodi vremensko ograničenje na uvoz svežih krušaka iz Srbije, uključujući i preko trećih zemalja, do održavanja >> Pročitaj celu vest na sajtu Nezavisne Novine << razgovora na ekspertskom nivou i pojašnjenja situacije sa kompetentnim državnim službama", saopštili su iz ove službe.\nRanije je saopšteno da će Ruska služba za fitosanitarni nadzor od sutra uvesti zabranu uvoza jabuka iz Bjelorusije.\nDanas: Rusija zabranila uvoz krušaka iz Srbije\nRusija od srede uvodi zabranu uvoza krušaka iz Srbije, objavljeno je na sajtu Ruske službe za fitosanitarni nadzor...Iz ove službe navode da su Nacionalnoj organizaciji za karantin i zaštitu rastinja Srbije više puta prijavljivali da su zabrinuti zbog kvaliteta kruške iz Srbije, prenosi "Sputnjik"..."Ruska...


Sedam zemalja EU ne podržava nastavak sankcija RF - 18.03.2015, Sputnik Srbija\nNa predstojećem samitu Evropske unije, koji se održava 19. i 20. marta, lideri Italije, Grčke, Kipra, Španije, Austrije, Mađarske i Slovačke najverovatnije... 18.03.2015, Sputnik Srbija\n13:10 18.03.2015 (Osveženo: 16:19 05.10.2015)\n© Sputnik / Aleksej Kudenko / Uđi u foto-galerijuEU i Rusija\nNa predstojećem samitu Evropske unije, koji se održava 19. i 20. marta, lideri Italije, Grčke, Kipra, Španije, Austrije, Mađarske i Slovačke najverovatnije neće podržati produženje sankcija protiv Rusije, prenose mediji.\nZa produženje sankcija, koje ističu u junu, potrebna je saglasnost svih 28 zemalja, članica Evropske unije.\n„Najverovatnije je da ove zemlje neće podržati produženje sankcija sada, odnosno one neće čekati da donesu odluku o ovom pitanju u poslednjem momentu, kada delovanje sankcija već istekne‟, smatra bivši britanski diplomata Jan Bond.\nPrema oceni agencije „Blumberg‟, spisak zemalja koje se protive sankcijama će se povećavati. Nemačka bi, prema pisanju agencije, mogla da promeni svoj stav prema sankcijama protiv Rusije iz praktičnih razloga.\nList „Fajnenšel tajms‟ ranije je objavio je da pitanje sankcija protiv Rusije stvara raskol u Evropskoj uniji.\nNasuprot tome, „Vol strit džornal‟ piše da se Evropska unija približava jedinstvenom stavu u vezi sa sankcijama protiv Rusije. Kako tvrdi list, reč je o „političkom dogovoru‟ unutar Evropske unije, koji će savezu omogućiti da deluje uprkos razmimoilaženju stavova o odnosu prema Moskvi.\nŠef Evropske unije Donald Tusk predložiće liderima EU da zadrže sankcije protiv Rusije povodom situacije u Ukrajini, sve do potpunog ispunjenja dogovora postignutih u Minsku, prenose Ria novosti.\nKako je saopšteno, Tusk već razmatra predlog s nemačkom kancelarkom Angelom Merkel i predsednikom Francuske Fransoom Olandom, jer smatra da će Evropska unija poštovati opšte preporuke lidera te dve zemlje. Tusk insistira da sankcije ne budu ukinute do potpunog ispunjenja dogovora iz Minska.\nEvropska unija i dalje razrađuje preciznu formulaciju koja će biti korišćena u izjavi evropskih lidera nakon predstojećeg samita.\nCilj je postizanje širokog konsenzusa na samitu lidera Evropske unije ove nedelje, kako bi potom na susretu šefova evropskih vlada u junu ili julu mogli da prošire ekonomske sankcije protiv Moskve najmanje do kraja 2015. godine, navodi „Vol strit džornal‟.


Agencija: Direktor škole u Dugoj Poljani u sukobu interesa\nNedelja , 2017-10-29 | 11:47:36\nAgencija za borbu protiv korupcije donela je preporuku za razrešenje direktora Osnovne škole “Bratstvo jedinstvo” u Dugoj Poljani Kasa Avdovića jer je bio u sukobu interesa prilikom zapošljavanja brata i ćerke, saznaje radio Sto plus.\nPrema rešenju Agencije, Avdović je 2010., 2011., 2012. i 2013. godine zaključivao ugovore o obavljanju privremenih i povremenih poslova sa bratom Numanom Avdovićem na osnovu kojih je on angažovan kao vozač mini autobusa za prevoz učenika.\nTakođe, direktor ove škole je u novembru prošle godine zaključio ugovor o radu sa svojom ćerkom Zerinom Ćućević na poslovima nastavnika srpskog jezika i to do raspisivanja konkursa, odnosno konačnosti po raspisanom konkursu.\nU obe situacije, Avdović nije obavestio Agenciju o sukobu interesa u kojem je bio zbog čega je prekršio Zakon o Agenciji za borbu protiv korupcije.\nIzjašnjavajući se o ovim navodima, Avdović je kazao da je samo njegov brat, dugogodišnji vozač “D” kategorije sa iskustvom u prevozu dece, pristao da vozi mini autobus za prevoz đaka iz i do udaljenih sela koji se često kvario i da u tom slučaju nije bilo ličnog interesa.\nOn je istakao i da je ista situacija bila i prilikom zapošljavanja Zerine Ćućević i da su bili “prinuđeni” da je angažuju jer im je u nekoliko navrata iz Nacionalne službe za zapošljavanje odgovoreno da u njihovoj evidenciji nemaju kadrova sa odgovarajućom spremom za radno mesto nastavnika srpskog jezika.\nAvdović je naglasio da su u oba slučaja bile “nužne situacije, a nikako lični interes”.\nOcenjujući navode Avdovića, Agencija je utvrdila da su oni bez uticaja na donošenje odluke o preporuci za njegovu smenu jer ona nije odlučivala o razlozima zašto je škola imala potrebu da angažuje vozača i nastavnika srpskog jezika, već o postupanju direktora suprotnom Zakonu o Agenciji.\nDirektor se žalio na rešenje Agencije i postupak po njegovoj žalbi je u toku.\nSjeničanima najveće aprilske plate u Sanžaku\nOdbornici Raške i Nove Varoši online prate trošenje budžeta\nFabrici: Nova zgrada Hitne primer dobre saradnje\nŠabić: Političke partije se menjaju kada dođu na vlast\nAmbasador Oricio: Korupcija je mnogo više od mita\nZločini u Sandžaku zaboravljeni\nBazen dat u zakup za 2,4 miliona dinara\nŠta poseduju Zukorlić, Ugljanin i gradonačelnik\nMinistarstvo podržalo 10 projekata u Novom Pazaru i Tutinu\nEU PRO: Bespovratna sredstva maloj privredi


Početak montaže gigantskog reaktora koji će raditi kao Sunce - Javni servis\nDžinovska slagalica zvanično se slaže od utorka na jugu Francuske, sastavljanje delova opreme reaktora projekat "Iter", međunarodnog programa čiji je cilj da ostvari proizvodnju energije fuzijom vodonika, kao što se dešava u srcu Sunca.\n“Sa fuzijom, nuklearna energija može biti obećanje za budućnost” nudeći “energiju bez zagađenja, bez ugljenika, sigurnu, i gotovo bez otpada”, rekao je predsednik Fracuske Emanuel Macron u unapred snimljenom video-govoru za svečanost na gradilištu u Sen Polu le Doransu.\nKomentarišući taj međunarodni projekat pokrenut jednim sporazumom iz 2006. godine koji okuplja 35 zemalja, odnosno celokupnu Evropsku uniju (sa Velimom Britanijom), Švajcarsku, Rusiju, Kinu, Indiju, Japan, Južnu Koreju i Sjedinjene Države, šef južnokorejske države Mun Džae-In takođe je u video-poruci pozdravio “najveći naučni projekat u istoriji čovečanstva” i “zajednički san o stvaranju čiste energije sigurno do 2050. godine”.\nSanjana alternativa fosilnim gorivima kao što su nafta, gas i ugalj koji svi emituju CO2, fuzija vodonika može zameniti i nuklearnu energiju: ako se fisijom – cepanjem atoma stvara radioaktivni otpad koji traje desetinama hiljada godina, fuzija vodonika ne stvara dugotrajni otpad, rekao je Bernar Bigo, direktor kompanije “Iter”.\nFuzija će proizvesti radioaktivni otpad “ali mnogo slabije aktivnosti nego nuklearna elektrana”, potvrdio je za AFP Igor Le Bars, stručnjak Instituta za zaštitu od zračenja i nuklearnu sigurnost (IRSN), francuski nadzornik radiološkog rizika.\nJoš jedna prednost: gorivo neophodna za tu fuziju, koje se izvlači iz vode i litijuma, dostupno je i, po Bigou, “obezbedjuje rad niza reaktora milionima godina, jer jedan gram tog goriva oslobađa toliko energije kao osam tona nafte”.\nPoslednjih meseci, komponente tog eksperimentalnog reaktora pod nazivom “Tokamak” – od kojih neke visoke kao četvorospratna zgrada i težine nekoliko stotina tona, isporučene su iz Indije, Kine, Japana, iz Južne Koreje ili Italije.\nNjihova veličina je vrtoglava: samo jedan magnet, ali najmoćniji od više u “Iteru”, magnet koji će pokrenuti električnu struju unutar plazme, mogao bi da podične – nosač aviona.\n“Iter” bi mogao da proizvede prvu plazmu krajem 2025, početkom 2026. godine, a reaktor bi mogao da dostigne punu snagu 2035.\nKao eksperimentalni reaktor, “Iter” zapravo neće proizvoditi struju. U najboljem slučaju će biti potrebno sačekati 2060. godinu da se prvi fuzioni reaktor izveden iz “Itera” poveže na električnu mrežu.\nDa bi proizveli električnu energiju, ovi budući komercijalni fuzioni reaktori jednostavno će koristiti toplotu proizvedenu u svojim “tokamacima” bombardovanjem neutrona nastalih iz fuzije: ta toplota će se evakuisati pomoću cirkulacije vode pod pritiskom čime će se stvarati para za pokretanje turbine i alternatora.\n“Iter” kakav se gradi, ako bi bio povezan na elektroenergetsku mrežu, proizveo bi samo 200 MW električne energije, dovoljno za oko 200.000 domova. Budući fuzioni reaktori imali bi volumen plazme za snabdevanje po dva miliona domova.\nBigo je rekao da su trošak izgradnje i operativni trošak “ekvivalentni troškovima konvencionalnog nuklearnog reaktora”.\nSa rizične strane potencijalne posledice disperzije tricijuma (jednog od dva izotopa vodonika) u okolini bile bi “mnogo niže nego kod nuklearnog reaktora”, prema IRSN koji je proučavao razne scenarije medju kojima zemljotres, požar i druge.\n“Čak i u slučaju najteže nesreće, ne bi bilo potrebe za evakuacijom stanovništva”, rekao je Le Bar.\nTa “veštačka sunca” su, međutim, predmet stalne kritike ekologa, posebno francuskih koji u njima vide “naučno čudo na luksuznom papiru, ali bez ikakvog jemstva za rezultat” i “finansijsku rupu bez dna” – kako je reagovao Grinpis.


O projektu - Podrška medijskim reformama u Srbiji\n„Podrška medijskim reformama u Republici Srbiji“ je projekat koji finansira Evropska unija sa ciljem:\nPružanja tehničke pomoći javnim medijskim servisima, Radio – televiziji Srbije i Radio – televiziji Vojvodine u umrežavanju njihovih radio, TV, internet stranica i društvenih mreža u integrisanu redakciju.\nPružanja tehničke podrške radnoj grupi Ministarstva kulture i informisanja u izradi nastavničkog priručnika za celokupno preduniverzitetsko obrazovanje, radi unapređenja i razvoja medijske pismenosti.\nNadgledanja grantova Evropske unije za podršku istraživačkom novinarstvu u Srbiji.\nNadgledanja grantova Evropske unije za podršku istraživačkom novinarstvu u Srbiji..\nRTS-u i RTV-u\nJavni medijski servisi, svuda u svetu, suočavaju se sa brojnim izazovima. Jedan od zajedničkih je i kako održati i/ili povećati publiku u uslovima brzih tehnoloških promena i jakih globalnih uticaja. Trend okretanja od “tradicionalnih medija”, među kojima se nalaze i javni servisi, posebno je primetan kod mladih. Ostati relevantan i osigurati uticaj na publiku – čini se da nikada nije bilo teže. Političko i finansijsko okruženje u Srbiji samo je dodatni izazov – kako je to opisano i u Izveštaju Evropske komisije o napretku Srbije iz aprila 2018.\nStoga će se projektna podrška RTS-u i RTV-u ogledati u sprpvođenju brojnih treninga, konsultativnih sastanaka i studijskih poseta evropskim javnim medijskim servisima.\nIzgradnja kapaciteta i serija profesionalnih treninga počinje u oktobru 2018. i trajaće do februara 2020. godine, uključujući sledeće aktivnosti:\nUnapređenje interne i eksterne komunikacije;\nObogaćivanje programskih sadržaja na jezicima nacionalnih manjina;\nIzgradnja kapaciteta korišćenja društvenih mreža.\nProjekat nastoji da podrži stvaranje novih uslova u reformi osnovnog i srednjeg obrazovanja u Srbiji u oblasti medijske pismenosti pomažući Ministarstvu kulture i informisanja u vođenju procesa kreiranja novog školskog kurikuluma za medijsku pismenost.\nProjekat će pružiti podršku u formiranju Radne grupe kojom koordinira Ministarstvo kulture i informisanja i Ministarstvo prosvete, nauke i tehnološkog razvoja sa glavnim zadatkom da se obezbede preporuke i ekspertize, zasnovane na dobrim evropskim praksama u oblasti medijske pismenosti.\nPriprema kurikuluma koji bi obuhvatio izradu plana udžbenika za medijsku pismenost na osnovnom i srednjem nivou obrazovanja jedan je od strateških ciljeva medijske politike u narednom periodu i važan je i za čenike i za nastavnike.\nPored toga, projekat će podržati vodeću ulogu RTS-a i RTV-a u razvoju programa posvećenih promovisanju medijske pismenosti mladih, prvenstveno mladima kao publici. Očekuje se kreiranje novih programskih celina sa posebnim naglaskom na interaktivne sadržaje, mogućem veb i mobilnih sadržajima u okviru kampanje promocije i podrške medijske pismenosti.\nProjekat će pomoći RTS-u i RTV-u da preuzmu vodeću ulogu u promotivnoj kampanji posvećenoj medijskoj pismenosti među učenicima, posebno u razvoju programa i drugih medijskih servisa koji bi doprineli i zaštiti i edukaciji mladih.\nProjekat će podržati Delegaciju Evropske unije u Srbiji u procesu monitoring procesa implementacije devet medijskih grantova u Srbiji koji je Delegacija EU pokrenula u aprilu 2017. godine sa budžetom od 2,3 miliona eura.\nMonitoring projekata posvećen je praćenju efekata podrške medijima u vidu dugoročnih grantova medijima koji su dodeljeni za istraživačku i kreativnu medijsku produkciju u oblasti vladavine prava, zaštite životne sredine, kulturne raznolikosti, medija i digitalne pismenosti kao i procesa pridruživanja Srbije Evropskoj uniji.\nNovčani iznosi pojedinačnih grantova kreću se 150 i 300 hiljada evra, a predviđeni rok realizacije projekata kreće se od 24 do 48 meseci.


Spot Severine i Ministarki za pesmu Uno momento odiše čistim seksipilom, pogledajte kako će izgledati! (Foto) - Muzika - Region - Vesti - Svet Plus\nSpot Severine i Ministarki za pesmu Uno momento odiše čistim seksipilom, pogledajte kako će izgledati! (Foto)\nSeverina i Ministarke spremile su duet pod nazivom "Uno momento", a pre premijere spota zagolicale su maštu svih fanova sa nekoliko fotografija i definitivno učinile da muški deo publike odbrojava dane i sate do 22. jula kada će spot biti objavljen.\n15:00 18. JUL 2014.\nSeverina i Ministarke snimile provokativan spot za duetsku pesmu Uno momentno! (Foto+Video)\nPonovo u punom sjaju Severina se pojavljuje u provokativnom stajlingu, pali automobile, pali frajere, ali bukvalno, pritom se mazi sa čuvenom Zastavom 101, ali se mazi i sa devojkama.\nDozvolu za maženje dobila je upravo od sve popularnijih Ministarki sa kojima je i sarađivala na ovoj pesmi i spotu i već sada je jasno da će 22. jula biti objavljen budući hit.\nŽenska ekipa koju čine Ministasrke i Severina Vučković potrudile su se spot dobije popriličnu dozu seksipila i muška publika uživaće u svakom trenutku dok ga bude gledala. Sa druge strane, i sama pesma "Uno momento" već sada ima tendencije da svojom popularnošću nadmaši i Severinin čuveni hit "Italijana".\nEkranizacija numere "Uno momento" snimana je na nekoliko lokacija u Beogradu, a do utorka, 22. jula, uživajte u fotografijama sa snimanja koje vam donosimo.


KAMPANJA: Zaustavite nasilje. Sa reči - u akciju! - Autonomni ženski centar\nKAMPANJA: Zaustavite nasilje. Sa reči - u akciju!\nAutonomni ženski centar je početkom novembra 2015.g. započeo kampanju "Zaustavite nasilje. Sa reči - u akciju!", koja je usmerena na donosioce odluka u Srbiji zahtevom da se dosledno primenjuje Konvencija Saveta Evrope protiv nasilja prema ženama.\nPoruke kampanje vidljive su na bilbordima i stajalištima u sedam gradova u Srbiji, kao i na plakatima i u spotovima koji se prikazuju na LED ekranima u vozilima gradskog saobraćaja u Beogradu. Kampanja je za nekoliko dana privukla veliku pažnju javnosti, imajući u vidu da je pristigao veliki broj potpisa podrške putem sajta i da je poslato gotovo 1.000 elektronskih razglednica.\nSvi koji žele da se uključe u kampanju mogu poslati elektronsku razglednicu po svom izboru Vladi Republike Srbije, postaviti je na svom FB profilu i/ili twitter nalogu. U narednom periodu biće organizovane ulične akcije, na kojima će građanke i građani moći da dobiju razlgednice u štampanoj formi i pošalju na adrese Vlade Republike Srbije.


Cista Na Jajniku Arhive - Page 2 Of 3 - Kućni Lekar\nAbortus Amenoreja Atrezija vagine Bartolinijeva cista Belo pranje Carski rez Ciste u dojkama\nCiste na jajnicima izlečiti je veoma teško, ali zato postoje prirodna rešenja uz pomoć kojih možete brže da se otarasite ove bolesti! Orah protiv ciste na jajniku Očistiti orahe od ljuske i unutrašnjih pregrada. Odvojene pregrade…\nPromene načina života, smanjena otpornost... to su samo neki od uzroka povećanog broja opasnih bolesti koje sve više prete ženama, a o kojima se možete informisati u nastavku. 1. Rak dojke Jedan od rastućih problema među ženama…\nPolicistični jajnici su sindrom gde varira veličina jajnika i gde se može uočiti niz sitnih folikula povezanih međusobno, a čija je veličina maksimalno od 7 do 8 mm u prečniku. Policistični jajnici predstavljaju skup simptoma:…\nMnogim ljudima je lekovitost ovog soka pomogao da ojačaju imunitet nakon tretamana najtežih obolenja. U čemu je tajna čudesnog soka? Lekoviti zeleni sok od klica i listova spelte ( stare vrste pšenice) ne sadrži nikakve hemijske…\nCistu na jajniku izlečiti je veoma teško, ali sa narodnim lekovima možete brže da se otarasite ove bolesti! Navodimo vam primere lečenja koje možete sami sprovesti kod kuće: 1. Lečenje medom i sokom aloe Listove aloe stavite u…


O nama - Timočki Omladinski Centar\nTimočki Omladinski Centar – TOC je udruženje građana koje je pre 15 godina osnovala grupa mladih Zaječaraca i Zaječarki koji su hteli nešto da učine za sebe i svoje vršnjake u svom gradu. Takođe, ideja tih mladih ljudi i omladinskih radnika, bila je tada i da radi na izgradnji građanskog društva u Srbiji, s posebnim osvrtom na mlade.\nTOC je osnovan kao organizacija koja se bavi pitanjima omladinske politike, podsticanjem i razvijanjem omladinskih inicijativa, usmeravanjem omladinske participacije u lokalnoj zajednici, afirmacijom zdravih stilova života mladih, kao i jačanjem lokalno g ekonomskog razvoja kroz kreativne industrije i preduzetništvo.\nVeć 15 godina TOC radi sa mladima i za mlade, bio je nosilac ili deo nekoliko zagovaračkih omladinskih inicijativa na lokalnom, kao in a nacionalnom nivou, a svakako mu je cilj da nastavi da radi za bolje društvo u kome su mladi nosioci inicijativa za bolje društvo u Srbiji.\nTOC – Pravilnik o radu [pdf ~500KB]\nTOC – STATUT [pdf ~ 480Kb]\nTOC kroz svoje delovanje neguje vrednost odgovornosti ka mladima, partnerima, donatorima, široj zajednici kao i samoj organizaciji\nTOC kroz svoje delovanje teži transparentnosti u radu\nTOC se kroz svoje delovanje zalaže za aktivno učešće mladih, volontiranje i principe demokratije\nPravi ljudi, rade prave stvari na pravi način\nZa sve, sa svima, zbog svih\nNegujemo poverenje, iskrenost, timski rad, pomoć, međusobno poštovanje i učenje, razumevanje, zdravu energiju, inovativnost i kreativnost. U našem radu, svako treba da oseća pripadnost.\nTOC kroz svoje delovanje teži vidljivosti svojih rezultata u zajednici\nEfikasnost i odgovornost u upravljanju resursima\nU skladu sa programima i vrednostima TOC-a ciljevi organizacije su:\npodizanje kvaliteta života mladih i stvaranje podsticajnog okruženja za rast, razvoj i aktivno učešće i zastupanje interesa mladih u društvu;\npromocija i razvoj volonterizma;\nrazvijanje decentralizacije kao osnova za dalji politički i ekonomski razvoj Srbije;\njačanje lokalnog ekonomskog razvoja i unapređenje zapošljivosti mladih kroz kreativne industrije i inovativne pristupe;\nusavršavanju mladih u oblasti informacionih tehnologija;\nunapređenje bezbednosti dece i mladih sa posebnim osvrtom na zaštitu od Internet nasilja;\nunapređenje zdravih stilova života, sa posebnim osvrtom na reproduktivno zdravlje, prevenciju HIV/AIDS-a i bolesti zavisnosti;\nunapređenje položaja osetljivih i ugroženih grupa u društvu;\npodizanje svesti o potrebi zaštite i očuvanju životne sredine u kontekstu održivog razvoja;\npodrška razvoju kreativnosti mladih i učešće mladih u stvaranju i korišćenju kulturnih sadržaja.\nU skladu sa svojim ciljevim TOC realizuje tri programa, a kroz njih i sve svoje projekte i aktivnosti. Takođe, TOC svojim programima i aktivnostima doprinosi ciljevima odrzivog razvoja (SDG).\n1. Program POMAK – odnosi se na jačanje lokalnog ekonomskog razvoja kroz kreativne industrije, rad na većoj zapošljivosti mladih i njihovoj boljoj konkurentnosti na tržištu rada, promociji i podsticanju omladinskog. U okviru ovog programa TOC je razvio multifunkcionalni prostor – Prostor za POMAK, namenjen mladim preduzetnicima i freelancerima, koji su i stanari CoWorking prostora. U ovom prostoru TOC ne radi samo sa mladima, već i sa OCD, ali i biznis sektorom. Želja je da kroz međusektorsku saradnju radi na podsticaju omladinskog preduzetništva, rada putem Interneta, kao i rada iz CoWorking prostora, a čiju glavnu prednost korisnici ističu razmenu iskustava i ideja sa drugim stanarima.\n2. Program Klikni zeleno – odnosi se na očuvanje i zaštitu životne sredine, ali i promociju zdravih stilova života koji su neposredno povezani sa zaštitom životne sredine. Kako su vanredne situacije i ponašanje u vanrednim situacijama (požari, poplave, zemljotresi…) sastavni deo zaštite životne sredine i bezbednosti ljudi, TOC radi na unapređenju volonterskih centara u pograničnom regionu sa Bugarskom za reagovanje, ali prevenciju vanrednih situacija.\n3. Program Mladi u riziku – S obzirom na to da mladi koji su osnovali TOC su najpre bili volonteri i vršnjački edukatori Omladine JAZAS-a Zaječar, nekako je logičan sled bio da jedan od glavnih programa koje će toc realizovati bude program koji se odnosi na zdravlje mladih. Ideja ovog programa je da radi na kreiranju institucionalnog okvira za brigu o mladima u riziku, prevencija HIV-a, AIDS-a i drugih polnoprenosivih bolesti kod mladih, ali i kod vurnerabilnih grupa, kao i zagovaranje za osiguranje HIV servisa u Srbiji. Takođe, cilj programa je i da radi na zagovaranju za rešavanje problema mladih i povratak njihovog poverenja u institucije, prevencija i zaštita dece i mladih od seksualog uznemiravanja i iskorišćavanja na Internetu, te vršnjačke edukacije i unapređenje i zaštita ljudskih prava.\nTimočki Omladinski Centar inicirao je i učestvovao u osnivanju nekoliko mreža, među kojima su i Krovna organizacija mladih Srbije – KOMS, Nacionalna Asocijacija praktičara i praktičarki omladinskog rada – NAPOR, Nacionalne koalicije za decentralizaciju NKD, Coworking asocijacija Srbije – CAS, Mreža za politike prema drogama DPNSEE i Evropske asocijacije za lokalnu demokratiju ALDA .


Putin o naoružanju: Mi nikoga ne sustižemo, ceo svet treba da sustigne Rusiju - Sputnjik Srbija\n22:16 10 Maj 2021\nPutin o naoružanju: Mi nikoga ne sustižemo, ceo svet treba da sustigne Rusiju\n11:28 15.01.2020 (osveženo 12:17 15.01.2020) Preuzmite kraći link\nPredsednik Rusije Vladimir Putin obratio se poslanicima Donjeg i Gornjeg doma ruskog parlamenta. Putin je, govoreći o konfliktima, rekao da je potrebno osigurati stabilnost u svetu, ističući da je Rusija prvi put u istoriji pretekla sve zemlje kada je reč o najnovijem nuklearnom naoružanju.\nOvogodišnje obraćanje ruski predsednik počeo je od unutarpolitičkih i ekonomskih pitanja. Pre svega se osvrnuo na demografsku situaciju, rekavši da je Rusija ušla u težak period budući da je natalitet u opadanju.\nDemografija: Težak period, od nataliteta zavisi naša sudbina\n„Sudbina Rusije i njena istorijska perspektiva zavisi od demografije. Natalitet u Rusiji ponovo opada, zemlja se našla u teškom demografskom periodu. Iz tog razloga je potrebno obezbediti rast nataliteta do sredine decenije“, istakao je Putin.\nPutin je precizirao da u Rusiji trenutno živi 147 miliona ljudi.\nKada je reč o deci, Putin je rekao da je potrebno omogućiti sve uslove za njihovo obrazovanje, kao i da uživaju sve osnovne vrednosti počev od brige, preko ljubavi, do toplote porodičnog doma.\n„Tek tada će Rusija postati velika zemlja“, dodao je Putin.\nRuski predsednik je naveo i da je prosečni životni vek u Rusiji porastao za osam godina od 2000. godine, i trenutno iznosi 73 godine.\nEkonomija: Inflacija daleko manja od planirane\nInflacija prošle godine iznosila je tri odsto, što je za četiri procenta manje nego što je bilo predviđeno, rekao je Putin.\nŠto se tiče investicija, ruski predsednik je rekao da je neophodno ubrzati proces usvajanja svih zakona koji se tiču poreskih olakšica, a podršku države ne treba da uživaju samo krupna preduzeća, već i predstavnici malog i srednjeg biznisa.\nDodao je i da tempo rasta bruto društvenog proizvoda Ruske Federacije u 2021. godini mora da bude viši od svetskog.\nO konfliktima i naoružanju\nSvedoci smo kako regionalni konflikti mogu da postanu pretnja za ceo svet. Principi stabilnog svetskog poretka su uzdrmani. Potrebno je pokazati političku volju i mudrost u donošenju odluka, a primer treba da pokažu svih pet nuklearnih zemalja u smislu čuvanja mira i bezbednosti.\nNaveo je i da je potrebno osigurati stabilnost u svetu u svim aspektima, uzimajući u obzir sve političke o vojne okolnosti.\nKada je reč o naoružanju, Putin je istakao da Rusija nikoga ne sustiže, već da ceo svet treba da sustigne Rusiju.\n„Rusija je prvi put u istoriji pretekla sve zemlje sveta kada je reč o najnovijem nuklearnom naoružanju. Naši koraci po pitanju jačanja nacionalne bezbednosti preduzeti su na vreme i u dovoljnom obimu“, dodao je.\n„Međutim, uprkos tome, potrebno je ostati oprezan, neophodno je nastaviti sa radom“, dodao je.\nNovi uslovi za kandidaturu za predsednika Rusije\nPutin je predložio da se utvrde novi uslovi za sve kandidate za predsednika Rusije. Kako je naveo, svi kandidati bi trebalo da budu građani Ruske Federacije, da su u njoj živeli najmanje 25 godina i da nikada nemaju ni jedno drugo državljanstvo.\nTakođe je rekao i da je potrebno izneti na raspravu određeni broj izmena Ustava, ali da nije neophodno donositi novi ustav.\nPutin je takođe predložio i da se Ustavom omogući Državnoj dumi da odobrava kandidaturu preimjera države, budući da trenutno to čini predsednik na osnovu saglasnosti Donjeg doma ruskog parlamenta.\n„Predlažem da se to promeni i da Državna duma samostalno odobrava kandidaturu šefa Vlade Ruske Federacije, a zatim i svih njegovih zamenika i federalnih ministara. Pritom, predsednik će biti u obavezi da ih imenuje na tu funkciju i neće više imati pravo da odbija kandidaturu koju je usvojila Duma“, istakao je.\nRusija mora da ostane predsednička država\nRusija ne može da opstane kao parlamentarna republika, već kao jaka predsednička država, što ruskom lideru ostavlja pravo da razrešava predsednika Vlade i njegovih zamenika dužnosti, naglasio je ruski predsednik.\nPored toga, predsednik mora da ima pravo da upravlja vojskom i bezbednosnim službama, naveo je.


Institucije USK nemaju odgovor o smještaju 1.300 migranata, građani u strahu - Sarajevska sehara\nInstitucije USK nemaju odgovor o smještaju 1.300 migranata, građani u strahu\nFoto: Radio Slobodna Evropa (Arhiv/ Ilustracija)\nNa jučerašnjoj sjednici Skupštine Unsko-sanskog kantona, zastupnici Stranke demokratske akcije osvrnuli su se na migrantsku krizu kazavši da je prije svega potrebno obezbijediti sigurnost građana i imovine u kantonu.\nIz tog razloga, klub zastupnika SDA je protiv ponovnog smještanja migranata u kamp Bira ili bilo koji drugi lokalitet koji se nalazi u urbanom dijelu grada Bihaća i njihova namjera na sjednici je, kako ističu, bila da podrže prijedloge Vlade Kantona, čija je ustavna nadležnost upravo zaštita sigurnosti građana i njihove imovine.\n“Iznenadili smo se situacijom u kojoj je Vlada odgovornost u potpunosti prebacila na Skupštinu insistirajući da zakonodavni organ donese zaključke na osnovu kojih će djelovanje nastaviti Operativna grupa. Upozorili smo da usvajanje zaključaka o odbijanju postupanja po instrukciji Ministarstva sigurnosti bez jasne alternativne i sigurnosne procjene može dovesti do teških posljedica po sigurnosnu situaciju na području našeg kantona” sopšteno je iz SDA.\nPored toga, dodali su da alternativu, sigurnosnu procjenu i garanciju sigurnosti nije mogla dati Skupština, nego MUP i Vlada.\n“Situacija u kojoj je zatvoreno šatorsko naselje Lipa, a institucije USK odbijaju smještaj migranata u kamp Bira bez odgovora na pitanje gdje će se smjestiti 1.300 migranata obesmišljava jučerašnju sjednicu i građane ostavlja u neizvjesnosti i strahu. Pozivamo Vladu USK da u najkraćem roku, s ciljem zaštite sigurnosti građana, policijskih službenika, migranata, očuvanja ugleda institucija Unsko-sanskog kantona u domaćim i međunarodnim krugovima preuzme odgovornost i ponudi konkretno rješenje. Migranti nisu u Grčkoj, nego na ulazu u Bihaću” zaključili su u saopštenju.\nTags: Bosna i Hercegovina, Covid-19, Kanton Sarajevo, KCUS, Koronavirus\nOnline premijera filma “Nek je što šarenije” Ade Hasanovića\nJavni poziv/ Za dodjelu sredstava za finansiranje dijela minimalne mjesečne neto plate\nPovodom Bajrama uručeni paketi roditeljima šehida na području općine Stari Grad 10/05/2021\nOpćina Novo Sarajevo/ Dodijeljene stipendije za 38 djece bez oba roditelja 10/05/2021\nEfendić i Šteta obišli radove: Pet infrastrukturnih projekata promijenit će izgled našeg grada 10/05/2021\nFoto/ Obilježen Dan zlatnih ljiljana i Dan pobjede protiv fašizma na području općine Ilidža 10/05/2021


Home > Dusan Barac\nWe would like to invite you to the promotion of the special edition of Facta Universitatis journal – “Internet of things”, which will be held at two locations: Faculty of …\nKoncept Big Data predstavlja jedan od najaktuelnijih pojmova u oblasti informacionih tehnologija. Big Data u prevodu na srpski jezik znači velika količina podataka, pri čemu se o govori o redu …\nU emisiji Kontekst 21 na RTS-u emitovana je reportaža o primeni mobilnog učenja na Fakultetu organizacionih nauka u Beogradu. Mobilno učenje omogućava učenje bilo kad i bilo gde korišćenjem mobilnih …\nU Jutarnjem programu RTS-a 29.06.2013 emitovana je reportaža o obeležavanju 12 godina nastave elektronskog poslovanja na Univerzitetu u Beogradu. Nastava iz oblasti elektronskog poslovanja na Fakultetu organizacionih nauka u Beogradu …\nU dnevnom listu Politika od 29.10.2012. objavljen je tekst o naučnim rezultatima članova Laboratorije za elektronsko poslovanje ostvarenim tokom 2012. godine, i njihovom uticaju na ulazak Univerziteta u Beogradu na …\nU Politikinom dodatku “Nauka, informatika, tehnologija – NIT” od 4. aprila 2012, izašao je intervju Stanka Stojiljkovića sa prof.dr Božidarom Radenković, pod nazivom “Internet na levici”.\nU četvrtak, 20. septembra, od 11 do 18 časova u biblioteci FON-a biće organizovan Master INFO dan – događaj namenje… https://t.co/xVoX9NRLSV2018/09/12


Komesar EU: Odlažemo paket o proširenju | Starmo\nNaslovnica Region Komesar EU: Odlažemo paket o proširenju\nKomesar EU: Odlažemo paket o proširenju\nBrisel — Evropski komesar za proširenje Oliver Varhelyi potvrdio je da je zbog krize oko korona virusa, objavljivanje paketa o proširenju odloženo za jesen.\n„Radimo dan i noć sa krizom COVID-19 i s obzirom na činjenicu da je teško predvidjeti kako će izgledati ekonomska situacija, takođe će biti teško vidjeti kako će se reforme ispunjavati”, izjavio je Varhelyi na vanjskopolitičkom komitetu Evropskog parlamenta (AFET), prenosi Radio Slobodna Evropa.\nOdluku o odlaganju je evropski komesar obrazložio i činjenicom da njegov kabinet želi da izađe sa sadržajnim izvještajem, koji nudi uvid u napredak u svim zemljama.\nPaket proširenja je godišnji dokument Evropske komisije (EK) koji se bavi analizom procesa proširenja i detaljnim posebnim izvještajima za svaku zemlju pojedinačno u kojem se ocjenjuje reformski proces – neophodan za napredak svake zemlje u evropskim integracijama. Radi se o najvažnijem dokumentu EK za zemlje koje pripadaju proširenju, odnosno Zapadnom Balkanu i Turskoj.\nOvaj paket, EK objavljuje svakog proljeća, uglavnom u aprilu. Ovo je drugo odlaganje ovogodišnjeg paketa, budući da je već jednom najavljeno da se objavljivanje pomjera za juni.\nEvropski komesar za proširenje Oliver Varhelyi je potvrdio da će ove jeseni, paket proširenja biti objavljen zajedno sa ekonomskim investicionim planom Evropske komisije za Zapadni Balkan, koja je najavljena na zagrebačkom samitu.\nBez obzira na ovo odlaganje, Varhelyijev kabinet nije odustao od objavljivanja pregovaračkog okvira za Sjevernu Makedoniju i Albaniju koja je planirana da se objavi zajedno sa paketom proširenja.\n„Moj fokus je na izradi pregovaračkog okvira za Sjevernu Makedoniju i Albaniju i sa time izlazimo, kako je planirano, u junu. Ovo je veoma veoma važan elemenat jer nam omogućuje da nastavimo rad na stvorenom momentumu oko proširenja”, izjavio je Varhelyi.


Privrednici ocenjuju konkurentnost Srbije - Market Network Market Network\nSrpska asocijacija menadžera će i ove godine podržati istraživanje Svetskog ekonomskog Foruma (WEF) koje se sprovodi na globalnom nivou i koje rangira preko 140 zemalja sveta po njihovoj konkurentnosti (GCI).\nSrpska asocijacija menadžera će i ove godine podržati istraživanje Svetskog ekonomskog Foruma (WEF) koje se sprovodi na globalnom nivou i koje rangira preko 140 zemalja sveta po njihovoj konkurentnosti (GCI). Istraživanje među privrednicima u Srbiji sprovodi Fondacija za razvoj ekonomske nauke (FREN), a ispituje se 12 indikatora konkurentnosti zemlje – institucije, infrastruktura, makroekonomsko okruženje, efikasnost tržišta rada, inovacije itd. Kumulativna vrednost svih indikatora, uz podatke dobijene od međunardonih organizaciija, rangiraće zemlju na svetskoj listi. Na kom mestu se naša zemlja nalazi u odnosu na druge znaćemo u septembru ove godine kada će biti objavljeni rezultati na globalnom nivou.\nFondacija za razvoj ekonomske nauke je od 2011. godine lokalni partner WEF-a za izradu GCI izveštaja za Srbiju. Indeks globalne konkurentnosti smatra se jednim od najvažnijih indikatora prilikom rangiranja zemalja kod kreditora i potencijalnih investitora. Prošle godine Srbija je u izveštaju Svetskog ekonomskog foruma za 2015. godinu, zauzela 94. mesto na listi.\n– Veoma nam je važno da posebno privredna javnost razume značaj ovog istraživanja za Srbiju i to koliko je bitno da oni koji učestvuju u istraživanju daju što objektivnije odgovore na postavljena pitanja. Za ispravno, objektivno pozicioniranje Srbije među svim ostalim zemljama u svetu, izuzetno je važno da odgovori ispitanika budu u skladu sa realnom situacijom u Srbiji. Cilj je da ne budu previše ni optimistični, a pogotovu ne pesimistični jer ovaj indeks numerički oslikava gde se Srbija nalazi u pogledu konkurentnosti u odnosu na sve druge zemlje sveta– istakla je Jelena Bulatović, izvršna direktorka Srpske asocijacije menadžera.


Bartman: Mogućnosti saradnje Ohaja i Srbije\nTanjug 9. septembra 2018. 21:44\nBEOGRAD – Komandant Nacionalne garde Ohaja, general-major Mark Bartman, izjavio je da između Ohaja i Srbije postoji mogućnost razvoja saradnje u oblasti očuvanja mira, s obzirom da je Vojska Srbije angažavana na nekoliko mesta širom sveta u mirovnim operacijama.\nOn je u intervjuu za „Glas Amerike“ rekao da je baza Jug odlična za obuku za mirovne misije, kada se radi o regionalnim operacijama na Balkanu, kao i da bi Nacionalna garda to želela da nastavi.\n„Program saradnje vojnih sveštenika takođe. Sveštenici koji rade u srpskim snagama bezbednosti, ali i moji sveštenici. Oni su bili sa mnom ove godine i to je takođe dobra prilika za razvoj saradnje. Avijacija je takođe dobra oblast za saradnju u budućnosti, i o tome smo razgovarali. Postoji mnoštvo različitih mogućnosti koje razmatramo“, rekao je Bartman.\nOn je podsetio da partnerstvo Nacionalne garde Ohaja i srpske vojske traje 12 godina, tokom kojih je uspeh ostvaren na mnogim frontovima, a kako ističe najbolja stvar je to što su vojnici dobili priliku da rade rame uz rame sa vojnicima drugih vojski i da tako razvijaju prijateljstva.\n„Imamo odličan razvoj saradnje sa medicinskim timovima Srbije, kad smo išli u Afriku, u Angolu prošlog decembra 2017. To je bila divna prilika da pokušamo trilateralni angažman. Imao sam neke svoje medicinske vojnike i lekare, koji su radili sa srpskim vojnicima. Došli smo, pokupili smo ih u jedan od naših aviona, i otišli smo u Afriku, u Angolu. Tamo smo radili nekoliko nedelja sa angolskim vojnim i medicinskim personalom“, rekao je Bartman.\nBartman je ove godine zajedno sa Nacionalnom gardom Ohaja boravio u Srbiji i osim baze Jug kod Niša, prisustvovao je bratimljenju Kraljeva i Južnog Juklida, grada na periferiji Klivlenda.\nDW o Ejmi Beret:Konzervativna do srži, kažu da je ljubazna\nPakistan: Indija otvorila vatru u Kašmiru, nastradao vojnik\nŠvajcarci glasaju o ograničenju Sporazuma o slobodi kretanja…


Predsjednik Saveza za bolju budućnost Fahrudin Radončić najavio je da će iz stranke izbaciti Anela Kljaku zbog navodnih prevara na posljednjim izborima u Mostaru, odnosno krađe glasova. SBB-ovci iz Mostara, međutim, nisu saglasni sa predsjednikom stranke Radončićem.\n– Nakon izdatog saopćenja gospodina Fahrudina Radončića u emisiji Telering, koji se odnosi na teške optužbe i kvalifikacije koje su neargumentovane i subjektivne prirode na našeg predsjednika Kantonalnog odbora Anela Kljaku, cijenimo moralnim i altruističkim da damo punu podršku gospodinu Anelu Kljaki, koji se u dosadašnjem periodu iskazao kao iskren, sposoban i nadaren mlad političar sa jasnom vizijom – stoji u saopćenju SBB-a Mostar.\n– Svi članovi Gradskog odbora Mostar jasno i čvrsto podržavaju stav gospodina Anela Kljake da je izbor dr. Zlatka Guzina za gradonačelnika bila historijska prilika. Gospodin Fahrudin Radončić je u emisiji teškim kvalifikacijama kompromitirao gospodina Anela Kljaku, a samim tim i cijelu organizaciju SBB-a u Hercegovini. Shodno navedenom, jednoglasno dajemo podršku gospodinu Anelu Kljaki i dajemo ostavke na pozicije članova GO SBB Mostar i tražimo da se naša imena izbrišu iz evidencije članstva SBB-a – zaključuju u saopćenju.


Izidžet: ukradeni podaci devet miliona putnika - Biznis i Finansije\nHome\tVestiIT i nauka\tIzidžet: ukradeni podaci devet miliona putnika\nHakeri su ukrali podatke o devet miliona putnika britanske niskobudžetne kompanije Izidžet, a za 2.200 njih i podatke sa kreditnih kartica. Kada se takav napad dogodio Britiš Ervejsu pre dve godine, kompanija je morala da plati kaznu od čak 183 miliona funti.\nBritanska niskobudžetna aviokompanija Izidžet objavila je da je bila žrtva hakerskog napada i velike krađe podataka. Hakeri su upali u računarski sistem britanskog avioprevoznika i ukrali lične podatke čak devet miliona putnika.\nIstraga je pokazala da su se nepoznati hakeri domogli imena, elektronskih adresa i podataka devet miliona ljudi koji su koristili usluge kompanije, ali i podataka o kreditnim karticama za 2.200 putnika. U kompaniji tvrde da za sada nema dokaza da su ti podaci zloupotrebljeni.\nIzidžet je saopštio da će sve oštećene putnike kontaktirati najkasnije do 26. maja kako bi im saopštili dalje korake, a da će onima kojima su ukradeni podaci sa kreditnih kartica ponuditi dodatnu pomoć. Napad se dogodio u martu, kažu u kompaniji, ali su čekali da se završi istraga pre nego što o tome obaveste javnost.\nPodsetimo da je još jedna britanska avio kompanija, Britiš Ervejs, bila meta hakerskog napada pre dve godine. Tada su ukradeni podaci o 380.000 putnika. Kompanija je zbog toga morala da plati kaznu od čak 183 miliona funti, jer je regulator procenio da prema pravilima GDPR-a, nije odgovarajuće štitila korisničke podatke.\nNemačka mesna industrija na udaru kritika zbog eksploatacije radnika iz istočne Evrope\nMnogi smatraju da su korporativne obveznice namenjene finansiranju državnih preduzeća


Foto: Instagram/thorbjornsson / screenshot\nIslandski glumac Haftor Julujius Bjernson pre mesec dana posta je svetski rekorder u "mrtvom" dizanju, kada je podigao 501 kilogram i premašio domet, koji je od 2016. godine držao Britanac Edi Hol.\nDizač tegova, koji je svetsku slavu stekao ulogom u pomenutoj seriji pre nekoliko dana je na Instagramu objavio fotografiju sa svojom suprugom Kelsi Henson.\nCelebrated my sisters wedding today with my wife and our son 🤪❤\nOni su se venčali pre dve godine i sada čekaju prinovu - sina.\n- Slavio sam venčanje sestre sa suprugom i sinom - napisao je Bjernson ispod fotografije koja je izazvala mnogo komentara.\nNaime, osim u visini (Haftor ima 206, a Kelsi 158 centimetara) velika je razlika i u njihovim težinama. Pre nego što je ostala u drugom stanju, Kelsi je od svog supruga bila lakša čak 130 kilograma!\n"Tvoja ruka pokriva pola njenog tela", "Ako si ti Planina, hoće li tvoj sin biti Brdo", "Za nekoliko nedelja planina će dobiti mali kamen", bili su samo neki od komentara, a bilo je i dosta onih koji su otišli i dalje u omalovažvanju ovog para...\nHaftor Julujius Bjernson


U BiH propalo više od 600.000 vakcina - Akta.ba\n09.11.2021. 10:03 / Izvor: Akta.ba\nNaime, u BiH trenutno više od 600.000 vakcina protiv virusa korona čeka na uništenje, a evidentno je da je najveći broj propalih doza Astra Zenece.\nKako je za "Nezavisne novine" rečeno u Institutu za javno zdravstvo RS, do 31. oktobra u Republici Srpskoj je istekao rok 330.587 vakcina protiv virusa korona, dok je prema ranijim pisanjima medija u FBiH zadnjeg dana oktobra propalo više od 200.000 cjepiva, a prema nezvaničnim informacijama ova brojka je vjerovatno i veća, te iznosi oko 300.000.\nS druge strane, ljekari ističu da je primjetna i negativna kampanja protiv vakcinacije, posebno kada je riječ o vakcini Astra Zeneca, koja je počela u zemljama Evropske unije kada su je dovodili u vezu sa posljedicama kao što je plućna embolija.\nTako ne iznenađuje podatak Instituta za javno zdravstvo RS, gdje su za "Nezavisne novine" naveli da je u Republici Srpskoj do 31. oktobra ove godine istekao rok 322.415 doza Astra Zenece.\n"Istekao je rok 8.172 vakcine proizvođača 'Sinovac'", naveli su u Institutu za javno zdravstvo RS.\n"U toku je javni poziv za usluge preuzimanja, skladištenja i konačnog zbrinjavanja medicinskog, hemijskog i farmaceutskog otpada", zaključili su u Institutu za "Nezavisne novine".\nIako odgovor iz Zavoda za javno zdravstvo FBiH nismo dobili do zaključenja ovog broja "Nezavisnih novina", podsjećamo da je Siniša Skočibušić, direktor ovog zavoda, ranije naveo da i u ovom entitetu krajem oktobra ističe rok oko 200.000 Astra Zeneca vakcina, te nešto više od 1.000 vakcina proizvođača "Sinovac".\nEdnan Drljević, infektolog iz Opšte bolnice "Abdulah Nakaš" Sarajevo, u razgovoru za "Nezavisne novine" je rekao da su vakcine Astra Zeneca stigle kao donacija iz Srbije sa skraćenim rokom trajanja, što je jedan od razloga zašto je ovako veliki broj doza završio kao otpad.\n"Drugi razlog je kampanja koja je počela u Evropskoj uniji da se nakon ove vakcine razvijaju plućna embolija i druge komplikacije, mada su kasnija istraživanja pokazala da je to jedna od najboljih vakcina, te da taj strah nije bio opravdan", kazao je Drljević.\nDodao je da bez obzira na to građani i dalje ne vjeruju ovoj vakcini, mada, kako ističe, Astra Zeneca stvara jači imunitet čak i od fajzera.\n"S druge strane, zdravstvena struka nije istovremeno vršila pozitivne kampanje niti je vršila adekvatne kampanje da se vakcine predstave u pozitivnom svjetlu", poručio je Drljević.\n"Pošto su bili kratki rokovi mi, uz raspoloženje našeg stanovništva, nismo uspjeli da ih iskoristimo, ali je činjenica da jedan dio tih donacija nije propao i primijenjen je", rekao je Stevandić.\n"Velike laži su govorili o vakcini astra zenaka. Sve vakcine protiv virusa korona su podjednako dobre i nije bilo ozbiljnih posljedica nakon vakcinacije", kazao je Stevandić.\nRazmatra se skraćenje roka izolacije u FBiH\nU RS od sutra deset novih lijekova na recept


Mali Ukrajinci, najbolji drugari - Bujanovačke\nPočetna DRUŠTVO Mali Ukrajinci, najbolji drugari\nMali Ukrajinci, najbolji drugari\nBujanovac, Vranje, 8. april 2022. (foto Komesarijat) – Deca izbeglica iz Ukrajine, koje su smeštene u Centru za azil u Vranju, krenula su ove nedelje u školu, saopšteno iz Komesarijata za izbeglice i migracije.\nKako kažu u Komesarijatu, deca su prošle nedelje najpre upoznata sa školom, decom iz razreda i učiteljicom.\nIzbeglice iz ratom zahvaćenih područja Ukrajine u Vranje su stigle početkom marta, a sada ih je četrdesetak u Centru, među kojima je 15-oro dece.\n-Jedan od dečaka iz odeljenja pozvao je decu iz CA Vranje na proslavu svog rođendana. Deca su to oduševljeno prihvatila, roditelji dozvolili, a zaposleni u Komesarijatu su otpratili mališane do igraonice kako bi zajedno sa novim drugarima učestvovali u rođendanskom slavlju – navode iz Komesarijata.\nU Centru za azil u Vranju dostupne su im dvokrevetne, trokrevetne, po potrebi i višekrevetne sobe, trpezarija, dnevni boravak, dečiji kutak i zdravstvena ambulanta.\nTAGizbeglice ukrajinci vranje\nPrevious PostAdem Salihi (SPP): Za prava Roma mogu da se borim i u Vladi Next Post"Otvoreni Balkan" traka na prelazu Preševo, kamioni više ne čekaju satima\nTadić u Vranju: Da zadržimo stanovništvo na jugu\nIzbeglice iz Ukrajine stigle u Vranje\nVučić danas u Vranju otvara fabriku „Teklas“


Novi detalji oko serije Teskilat - TV Exposed\nNovi detalji oko serije Teskilat\nTeskilat je naziv nove turske serije koja se radi u produkciji kompanije TIMS & B. U pitanju je špijunsko-akciona serija od koje se očekuje dosta uzbudljivih kadrova i zanimljivih epizoda. Prema informacijama koje dolaze iz Turske, u pitanju je veoma obiman i skupocen projekat. Ono što će dodatno publici približiti ovu seriju je glumački kadar, ...\nNovosti Oct 29, 2020 0 Add to Reading List\nTeskilat je naziv nove turske serije koja se radi u produkciji kompanije TIMS & B.\nU pitanju je špijunsko-akciona serija od koje se očekuje dosta uzbudljivih kadrova i zanimljivih epizoda. Prema informacijama koje dolaze iz Turske, u pitanju je veoma obiman i skupocen projekat. Ono što će dodatno publici približiti ovu seriju je glumački kadar, koji još uvek nije objavljen. To pomalo čudi, obzirom da je početak snimanja blizu. Očekuje se nekoliko poznatih imena, a poznato je kada će startovati snimanje kadrova na ovoj novoj seriji.\nSnimanje ovog projekta započeće krajem novembra. Serija će biti emitovana u januaru a poznat je i kanal na kom će gledaoci imati priliku da gledaju Teskilat. U pitanju je nacionalni turski kanal TRT 1.\nNOVO - Evren Erler u seriji Zumruduanka\nCan Yaman se vratio na Instagram!\nNajavljen povratak serije Eskiya Dunyaya Hukumdar...\nEvo zbog čega kasni serija Seni Cok Bekledim\nPromena dana emitovanja serija Sol Yanim i Akrep\nSerija Hercai se vraća u prošlost – otkrivaju se tajne\nBelcim Bilgin u seriji Hekimoglu


Vlada Srpske mora hitno da reaguje na divljanje cijena\n– Neophodno je da se hitno reaguje na svakodnevno divljanje cijena . upozorava Borenović.\n– Godinama upozoravamo da kreiranje kriza na velikim političkim temama, što radi ova vlast,ne može i neće donijeti ništa dobro Republici Srpskoj i našem narodu. Umjesto da su se bavili time kako odgovoriti na potencijalnu ekonomsku krizu, koja se, kako vidimo, već dešava,oni su se politički borili samo stvaranjem konflikata – rekao je predsjednik PDP-a BranislavBorenović tokom razgovora sa članovima PDP-a u Čelincu.\nOn je istakao da je neophodno da se hitno reaguje na svakodnevno divljanje cijena.\nGovoreći o predstojećim opštim izborima, koji će biti održani 2. oktobra, on je rekao da je PDP spreman za izbore, te da je uvjeren da će narod i u Čelincu, kao i širom Republike Srpske, kazniti bahatu vlast predvođenu SNSD-om.\nPotpredsjednica PDP-a i narodni poslanik Jelena Trivić pozvala je Vladu Republike Srpskeda hitno predloži rebalans budžeta Republike Srpske, sa ciljem smanjenja rashoda i odustajanje od nepotrebne potrošnje koja može da čeka:\n“Ove godine iz budžeta Republike Srpske planirano je skoro 200 miliona КM za nabavke zgrada,softvera i automobila. Za taj novac bi svako domaćinstvo moglo imati koristi od po 1000 КMda lakše prebrodi ova poskupljenja – istakla je Trivićeva, dodajući da je nakon 27 posebnih sjednica Narodne skupštine Republike Srpske, od koji su neke sazivane bez posebnog povoda,neophodno sazvati posebnu sjednicu na temu saniranja posljedica ekonomske krize.\nGeneralni sekretar PDP-a, Mira Pekić rekla je da je potrebno značajno smanjiti stopu PDV-ana osnovne životne namirnice, kao i akcize na gorivo.\nPrijeko je potreban paket sistemskih mjera, usmjerenih tako da građani što prije osjete efekte”. kazala je Pekićeva, koja je i poslanik te stranke u Predstavničkom domu Parlamenta BiH.\nNEWER POSTPrekršajni nalozi za nepravilnosti na benzinskim pumpama\nOLDER POSTRat na evropskom tlu izazvaće teške posljedice i kod nas


/ Izaberi grad / Bužim / Bužim: Mladi iz MZ Vrhovska pokrenuli inicijativu renoviranja sportske sale\ncazin.net06.09.2018. u 21:57\nKako bi osigurali bolje uslove za realizaciju treninga taekwondo-a, te obogatili sadržaje u svojoj zajednici, mladi iz MZ Vrhovska u Bužimu su pokrenuli inicijativu renoviranja i opremanja sale u kojoj se odvijaju treninzi.\nTako sada imaju bolje uslove i planove za realizaciju fitnesa za žene i treninge samoodbrane.\nNakon adaptacije, sala ima ripstol, rasvjetu, nove prozore i vrata, svlačionice i kupatila. Kako je saopćeno iz IOM BiH, sala je opremljena i sa dodatnom opremom za fitnes.\nOvaj projekat je realiziran u sklopu projekta „Podrška mladima u lokalnim zajednicama u Bosni i Hercegovini“, kojeg implementira IOM, a podržava USAID, Vlada Velike Britanije i ambasada Republike Italije u Bosni i Hercegovini.


Predsednik opštine Smederevska Palanka, Nikola Vučen, najavio je putem svog zvaničnog profila na društvenoj mreži Fejbuk da uskoro počinju radovi na rekostrukciji OB "Stefan Visoki". On je, između ostalog, naveo da e Smederevska Palanka i Velika Plana dobiti jedan od najsavremenijih zdravstvenih centara u Srbiji, a kompletnu objavu prenosimo u celosti:\nDugo iščekivana rekonstrukcija Opšte bolnice " Stefan Visoki " u Palanci zvanično počinje za nekoliko dana, tačnije 08.juna. Pune tri godine radi se na pripremi ne tako jednostavne dokumentacije i projekata koji prate ovu investiciju koja će ujedno biti i najveća investicija koju je naša Opština ikada dobila.\nRekonstrukcija će se raditi u tri faze , prva faza koja koja će uskoro krenuti podrazumeva zamenu krova, kompletnu stolariju, fasadu, natkrivanje i izgradnju prijema , izradu terase, opremanje i sve ono što spada u mašinske radove.\nDruga i treća faza podrazumevaju izgradnju i opremanje potpuno novog bloka ukupne površine preko 5000 m2. Izgradnja novog bolničkog bloka će omogućiti proširenje raspoloživih kapaciteta kao i izgradnju novih savremenih operacionih sala u kojima će se vršiti zahvati koji do sada nisu bili mogući.\nImaćemo jednu od najvećih i najsavremenijih bolnica u Srbiji koja će pokrivati i najveći deo auto-puta i koridora 10. Uz kompletnu rekonstrukciju i izgradnju, u krugu naše bolnice uporedo se gradi i najveći heliodrom u Podunavskom okrugu. Heliodrom će isključivo koristiti za hitne slučajeve kao i direktne veze Opšte bolnice" Stefan Visoki "sa koridorom 10 i drugim zdravstvenim centrima u Srbiji koji će biti aktivan 24h.\nUkupna sredstva koja će Vlada Republike Srbije preko kancelarije za javna ulaganja uložiti u našu bolnicu prelaze tri milijarde dinara. Ovo je velika šansa za naše mlade doktore i medicinsko osoblje iz Palanke, Velike Plane i čitavog regiona koji će ostvariti pravo na zapošljvanje u našoj novoj bolnici."


Verbić: Šuvakov napadnut zbog posla koji radi\nMinistar prosvete Srđan Verbić izjavio je danas da je prilično ubeđen da je njegov pomoćnik za visoko obrazovanje Milovan Šuvakov napadnut zbog posla koji obavlja u tom Ministarstvu.\nSusret članova privrednih komora Sbije i Kosova\nPrivredna komora Srbije najavila je danas da će u subotu, 9. maja, u Gračanici sa Privrednom komorom Kosova prvi put organizovati poslovne susrete koji će okupiti više od 70 privrednika i kompanija\nOstavićemo Jankovića da radi šta hoće\nPremijer Srbije Aleksandar Vučić izjavio je danas da će zaštitnik građana Saša Janković moći da radi kako god želi i da je izgleda ombudsman u sukobu sa svima.\nAlbanci se plaše podele Kosova\nAlbanci strahuju da bi formiranje Zajednice srpskih opština na KiM značilo autonomiju sa ogromnim ovlašćenjima za Srbe na severu, pa i podelu Pokrajine.\nPodmladak izviđača na Kopaoniku\nIzviđački odred "KOTA 797" iz Zvečana uključuje se u još jednu akciju u okviru projekta "Izviđačka Eko patrola", koji podržava Kancelarija za Kosovo i Metohiju Vlade Republike Srbije.\nPlaniranje ključno za infrastrukturne projekte\nMinistarka za evropske integracije Jadranka Joksimović izjavila je danas da su pravovremeno planiranje i priprema ključni za realizaciju najvažnijih infrastrukturnih projekata, a da formiranje Nacionalnog odbora za investicije predstavlja jedan od koraka koje je vlada učinila u tom pravcu.\nSvedoci ne povezuju optužene sa zločinima\nNi današnji svedok tužilaštva Besa Sokolji (62) nije povezala petoricu Srba, među kojima je i lider Građanske inicijative SDP Oliver Ivanović, sa nekim od najtežih krivičnih dela počinjenih 1999. I 2000.godine za koja se terete.\nVulin:Međunarodni poredak srušen 1999.\nMinistar za rad, zapošljavanje, boračka i socijalna pitanja Aleksandar Vulin rekao je danas u Nišu da je međunarodni poredak srušen pre 16 godina na nebu iznad Srbije i da su Srbi narod koji najviše veruje u tri reči - pravdu, istinu i slobodu.


(Odbojka) Apatinke u subotu sa Šiđankama\nKadetkinje odbojkaškog kluba "Apatin" u subotu (13.02.2016.) od 15 sati dočekuju ekipu "Maks" iz Šida u poslednjem kolu B grupe kadetskog prvenstva Vojvodine. Utakmica će se igrati u hali OŠ "Žarko Zrenjanin".\nOdbojkašicama Apatina je nakon pobede u Novom Sadu verovatno dovoljan i jedan bod (dva seta) za plasman u četvrtfinale prvenstva Vojvodine. Gošćama iz Šida za plasman među osam najboljih klubova u Pokrajini potrebna je maksimalna pobeda sa što većom poen razlikom.\nIz odbojkaškog kluba Apatin poručuju da se ne obaziru na kalkulacije i da će i ovu kao i sve druge utakmice odigrati najbolje što mogu.\nTagovi: odbojka apatin šid maks oš žarko zrenjanin 2016 kadetsko prvenstvo vojvodine grupa b


Naslovna/Svijet/Turska i SAD stvaraju centar za zajedničke operacije u Siriji\nTurska i Sjedinjene Američke Države su postigle dogovor o stvaranju koordinacionog centra za zajedničke operacije i planiranu zonu bezbjednosti na sjeveru Sirije, saopštilo je Ministarstvo odbrane Turske.\nVojna delegacija SAD doputovala je u Ankaru 4. avgusta radi razmatranja mogućnosti da se formira zona bezbjednosti na sjeveru Sirije.\n„Tokom pregovora strane su se dogovorile da se što prije preduzmu mjere kako bi se otklonilo strahovanja Turske za svoju nacionalnu bezbjednost. U vezi s tim odlučeno je da se što prije u Turskoj formira centar za zajedničke operacije, koordinaciju i upravljanje zonom bezbjednosti u Siriji“, navedeno je u saopštenju.\nStrane su se, takođe, dogovorile da „zona bezbjednosti postane mirni koridor“, kao i da budu preduzete neophodne mjere za povratak sirijskih izbjeglica kući.\nZonu širine od 30 do 40 kilometara duž sirijsko-turske granice kontrolisaće Turska u koordinaciji sa SAD, prenjela je agencija Anadolija.\nPrema informacijama agencije, pripadnici kurdskih formacija dužni su da napuste tu teritoriju i da predaju teško naoružanje. Svi njihovi tuneli, položaji i utvrđenja unutar zone bezbjednosti treba da budu uništeni.\nPredsjednik Turske Redžep Tajip Erdogan izjavio je ranije da će ta zemlja početi vojnu operaciju protiv snaga samoodbrane sirijskih Kurda istočno od Eufrata na sjeveru Sirije i obavijestio o tome Rusiju i SAD. Turski vojni izvor je rekao da bi operacija mogla da počne poslije 11. avgusta.\nbezbjednost centar operacija povratak SAD Turska Zemlja


Miščević: Prajd postaje rutina u Srbiji\nŠefica pregovaračkog tima za pregovore sa EU Tanja Miščević izjavila je danas da održavanje Parade ponosa u Srbiji već postaje rutina i uobičajena stvar, te da je otvorila vrata da se neka pitanja, poput homofobije ili pravnog statusa, razmatraju i u najvišim državnim telima.\n- Ovo već postaje rutina, ili najnormalnija i uobičajena stvar i ja bih rekla da je tri puta uspešno organizovana parada poslužila svrsi jer zapravo prvi put počinjemo da govorimo o pravim suštinskim pitanjima i problemima sa prijateljima i kolegama iz LGBT zajednice - rekla je Miščevićeva.\n(UŽIVO) PARADA PONOSA Krenula šetnja centralnim beogradskim ulicama, BEZ INCIDENATA\nParada je, smatra, otvorila vrata da se neka pitanja, kao što su homofobija, pravni status koji je neregulisan, počnu razmatrati i na takvom mestu kao što je Skupština Srbije.\n- To je značaj parade i danas i u narednim godinama, sa nadom da će te teme biti svakodnevne teme kojima ćemo se baviti kao društvo - poručila je Miščevićeva.\nPravno je ta oblast, kako je navela, regulisana na zadovoljavajući način, ali je problem primena i to ne samo u oblasti ljudskih prava.\nPoverenica za zaštitu ravnopravnosti Brankica Janković rekla je da je održavanje parade ponosa pokazatelj da građani mogu da ostvare svoje pravo na mirno okupljanje.\n- To je i znak da je uspostavljeno tolerantnije i zrelije društvo, spremno da prihvati različitosti - poručila je ona dodajući da održavanje Prajda pokazuje i da nadležni državni organi ispunjavaju obaveze u vezi sa zaštitom prava koja su građanima garantovana Ustavom i zakonima.


Beč: Ostvaren napredak u nuklearnim pregovorima s Iranom\nAmra Kebo, 20/04/2021\nIran i svjetske sile ostvarile su napredak u razgovorima za očuvanje nuklearnog sporazuma iz 2015. godine, mada je potrebno još rada, rekao je danas generalni sekretar evropske diplomatske službe Enrike Mora.\n“U protekle dvije sedmice ostvaren je napredak, ali je potrebno još teškog rada. Treća ekspertska grupa je oformljena za rješavanje problema”, naglasio je Mora.\nRuski i kineski zvaničnici nešto ranije su na društvenoj mreži “Tviter” objavili da će razgovori, koji su pokrenuti s ciljem da Iran i SAD ponovo poštuju nuklearni sporazum, biti nastavljeni naredne sedmice.\nIran i svjetske sile sastaju se u Beču od početka aprila kako bi dogovorili preduzimanje narednih koraka i bilo je razgovora o američkim sankcijama uvedenim Teheranu i iranskom kršenju ograničenja iz sporazuma.\nAdministracija američkog predsjednika Joa Bidena pokušava da se vrati u dogovor i izražena je spremnost da se ukinu sve sankcije koje nisu u skladu sa sporazumom, mada nije precizirano koje su to mjere.\nIran je saopštio da se neće vratiti u sporazum sve dok ne budu ukinute sve sankcije koje su uvedene ili obnovljene nakon što je bivši američki predsjednik Donald Tramp istupio iz dogovora 2018. godine.


Amerika pokrenula postupak protiv Rusije u Svetskoj trgovinskoj organizaciji - Sputnjik Srbija\n16:15 29.08.2018 (osveženo 18:02 29.08.2018) Preuzmite kraći link\nSAD su poslale Svetskoj trgovinskoj organizaciji zahtev za održavanje konsultacija sa Rusijom povodom carina na uvoz niza proizvoda iz Amerike, navodi se u saopštenju STO.\nZahtev za konsultacije je prvi korak u proceduri podnošenja tužbe u okviru organizacije.\nSAD ukazuju da Rusija ne primenjuje carine na slične proizvode iz drugih država-članica Svetske trgovinske organizacije.\nPres-služba Ministarstva za ekonomski razvoj Rusije saopštila je da SAD pogrešno interpretiraju ruske mere o carinama. Rusija radi u skladu sa normama Svetske trgovinske organizacije koje „omogućavaju da se kompenzuje šteta od specijalnih zaštitnih mera“ drugih država (u ovom slučaju SAD).\nRusija je 5. avgusta uvela nove carine na uvoz jednog broja američkih proizvoda kao odgovor na američke carine na čelik i aluminijum.


Astrology Srbija - moda, lepota, lifestyle, horoskop... - NISI SAMA - donnasfreeastrology.info\nAstrology / U fokusu / NISI SAMA\nU VICE emisiji 12. decembra na TV Prva biće premijerno emitovan i film “#onokad kažem NE” koji obrađuje temu nasilja nad mladim ženama.\nDodatno, ovu kampanju za 2018. godinu prati i film u trajanju od 90 sekundi koji ima za cilj da pomogne ženama žrtvama nasilja. Da shvate da krivica za nasilje koje proživljavaju nikako nije i ne može biti njihova i da uvek postoji neko ko može da im pomogne da izađu iz tog začaranog kruga. Isidora Simijonović, mlada glumica koja se godinama na najrazličitije načine bori protiv nasilja nad ženama, nesebično je podržala ovu kampanju.\nKompanija Avon se kampanji priključilia u okviru globalne inicijative #MožešDrugačije, koja ima za cilj da ukaže na manje primetne oblike nasilja - prisilnu kontrolu i uznemiravanje. Statistika koju je kompanija sprovela u 15 zemalja, govori nam da je situacija svuda u svetu slična - nasilje nad ženama je jedan od najčešćih oblika kršenja ljudskih prava.\nPogledajte film “Nisi sama” ovde:\nPosetite da saznate više o problemu nasilja nad ženama.\nPosetite stranicu sa informacijama o različitim tipovima nasilja nad ženama.


9,4 miliona KM za kablove i servere - Impuls\n9,4 miliona KM za kablove i servere\nObjavljeno: Srijeda, 24 Oktobar 2018 09:18\nNakon što je odlučila da firmi „Lanaco“ Nebojše Ninića Microsoft licence plati šest miliona KM, Vlada Republike Srpske raspisala je novi IT tender težak gotovo 9,4 miliona KM. Novom ogromnom sumom pokriće ugradnju sistema slabe struje i proširiti internet kapacitet u svom Administrativnom centru i staroj zgradi u Banjaluci.\nVeliki iznosi namijenjeni su velikim igračima pa je i ovog puta vidljivo da bi Vlada rado da sarađuje sa nekim od njih. U tenderskoj dokumentaciji navedeno je da ponuđač mora da ima bar jedan ugovor vrijedan 1,9 miliona KM bez uračunatog poreza na dodatu vrijednost koji se ticao nabavke aktivne mrežne opreme i drugi identične vrijednosti koji je za predmet nabavke imao servere i storidže. Vlada od takvih firmi traži i minimalno 18 članova tehničkog tima.\nIgor Vukajlović iz Udruženja građana „Tender“ kaže za Žurnal da je favorizacija očigledna, jer uz propisanu cifru jasno stoje odrednice nekog od ranijih ugovora ponuđača.\n„Ko će dobiti posao, teško je reći, ali je jasno da je riječ o namještanju milionskog posla. U posljednje vrijeme u ovakvim javnim nabavkama pogoršava se konkurentnost. Na primjer, jave se tri firme koje znaju da za neku strukturu blisku ugovornom organu moraju da izdvoje 30 odsto sume. One na to pristanu, a onda se takmiče oko ostatka iznosa. Najgore je što su uvijek u pitanju iste firme i što gotovo niko drugi nema šansu. Ovakvi tenderi se uvijek 'naduvavaju'“, objašnjava Vukajlović.\nPonude za novu milionsku nabavku Vlada će čekati do 3. decembra, a odabrana firma, od datuma potpisa ugovora, imaće 120 dana da završi posao. Vlada će, kako je navedeno u tenderskoj dokumentaciji, nakon što sistem proradi, sve platiti u 48 rata.\nOvo, po dobro poznatoj praksi, nije bilo planirano početkom godine niti su građani obaviješteni o trošenju novih miliona KM za IT napredak izvršne vlasti. Vlada je sve mogla da pokrije posebnom odlukom o pokretanju nabavke, baš kao što je to bio slučaj i sa opremanjem štala i kupovinom novih vozila za potrebe Ministarstva unutrašnjih poslova RS.\n„Na ovaj način lako se prikriva kriminal. Kako se uradi relokacija novca, to niko ne zna“, zaključuje Vukajlović.\n„Lanaco“ jedini ponudio licence\nPolovinom godine premijerka Željka Cvijanović kod jednog od osnivača SNSD-a i poznatog IT tender stručnjaka Nebojše Ninića obezbijedila je Microsoft licence i to po cijeni od šest miliona KM sa uračunatim PDV-om.\nKrajem marta Vlada je raspisala ovaj tender za period od 2018. do 2020. godine a, interesantno, jedini ponuđač bio je „Lanaco“, kao ovlašćeni Microsoft partner. Licence su od 2016. do 2012. godine progutale 6,8 miliona KM iz republičkog budžeta, a samo prošle je dato 1,87 miliona KM.\nProšle godine Ninićev „Lanaco“, kako je Žurnal već pisao, pribilježio je pobjedu na čak 74 tendera vrijedna 25,2 miliona KM. To mu je, između ostalog, donijelo i dobit od 7,8 miliona KM, čime je poslovanje, u odnosu na 2016. godinu, popravio za dva odsto. Firma je prihodovala čak 33,2 miliona KM, što je za 5,3 miliona KM više u odnosu na godinu ranije.\nTenderska demonstracija sile Ninićeve firme nastavljena je i ove godine u kojoj je pobijedila na više od 60 tendera teških blizu 20 miliona KM.\nFirme Lanaco i Prointer pobijedile na 137 tendera i zaradile 11 miliona KM!


Prema nezvaničnim informacijama, devojka starosti oko 25 godina pratila je devojčicu koja pohađa drugi razred osnovne škole i njenu desetogodišnju sestru od autobuske stanice do škole. Kada je trebalo da devojčice uđu u školsko dvorište, zgrabila je jednu od njih i počela da je vuče, ali je mogući ishod sprečila spremačica škole, nakon što je čula vriske devojčica.\n- Pripadnici Ministarstva unutrašnjih poslova u Beogradu su odmah po prijavi da je ženska osoba pratila dve devojčice do školskog dvorišta na teritoriji opštine Palilula, a potom jednu od njih pokušala da odvuče, izašli na lice mesta. Tom prilikom policija je uzela izjave od majke devojčica, kao i od radnice škole - kažu za "Blic" iz Ministarstva unutrašnjih poslova Srbije.\nBILA NA AUTOBUSKOM STAJALIŠTU Majka prijavila nepoznatu ženu da je nagovarala njenu kćerku da uđe u automobil\nPolicija je pregledom snimaka sa video nadzora utvrdila da nije bilo fizičkog kontakta između, za sada, nepoznate ženske osobe i dve devojčice.\n- O događaju su obavešteni Osnovno javno tužilaštvo i Više javno tužilaštvo u Beogradu koje se izjasnilo da nema elemenata krivičnog dela, kao i da se nastavi rad na identifikaciji osobe koja je učestvovala u događaju - dodaju iz MUP Srbije.\nNovinari "Blica" pokušali su da kontaktiraju školu, ali zaposleni u ovoj obrazovnoj ustanovi nisu želeli da komentarišu događaj.


Slova i brojevi za ukucavanje - Cene i prodaja online | Mixal\nPočetna >> Prodavnica >> Ručni alat >> Brojevi i slova\nSlova i brojevi za ukucavanje pripadaju grupi alata za ručnu upotrebu. Fino su izrađeni od najkvalitetnijih materijala, kako bi poslovi obeležavanja raznih elemenata protekli veoma brzo i lako. Dizajnirani su namenski za profesionalnu upotrebu u mnogim industrijama. Potražite potrebne proizvode i poručite online veoma jednostavno!\nYATO Utiskivač brojeva 8 mm, 8yt6855\nYATO Utiskivač slova 6 mm, 8yt6862\nYATO Utiskivač slova 8 mm, 8yt6863\nBrojevi i slova za ukucavanje – prodaja online\nUkoliko su vam potrebni kvalitetni brojevi i slova za ukucavanje, odaberite potrebne modele u Mixal online prodavnici i poručite u par klikova. Posetite nas i na dobro poznatoj lokaciji u Gandijevoj 3, na Novom Beogradu.


Članovi grčke anarhiostičke grupe Ruvuikonas bacili su danas crvenu boju na zgradu grckog Ministarstva inostranih poslova u centru Atine.\nNa svojoj internet stranici, grupa je objavila da je to učinila u znak solidarnosti sa palestinskim narodom i zbog "otopljavanja odnosa" Grčke i Izraela, prenosi portal Katimerini.\nTaj incident dogodio se 12 sati nakon što su članovi iste grupe porazbijali prozore na kancelarijama poreske uprave u severnom delu grada.\nAgencija Rojters prenosi da su članovi te samoproklamovane anarhističke grupe delili i letke nedaleko od parlamenta, kao i da je u incidentu učestvovalo desetak osoba.\nKako se navodi, nije bilo povređenih, a jedna osoba je uhapšena.\nKORDON U CENTRU ATINE Anarhisti se sukobili sa policijom, bacali kamenje i ručno napravljene GASNE BOMBE\nNEREDI U ATINI Demonstranti podržali sugrađanina koji je poslao PISMO-BOMBU bivšem premijeru\nSlovenački predsednik Borut Pahor danas je tokom službene posete Rumuniji s predsednikom Klausom Johanisom govorio o prioritetima predsedavanja i budućnosti Unije.


Vesti online / Vesti / Srbija / Vučić: Mnogo iskušenja pred nama, nadam se još boljim rezultatima\n- Uveren sam da ćemo sledeću slavu dočekati u još boljem raspoloženju, sa boljom i izglednijom budućnošću za naše građane, manjom nezaposlenošću i manjim javnim dugom. Za sve to mora mnogo da se radi, ali i da se borimo i da čuvamo naš narod na KiM i naše svetinje, da očuvamo mir i stabilnost - rekao je predsednik Vučić na obeležavanju stranačke slave u sedištu SNS.\nDodao je da sve to neće biti ni malo lako, ali da ne strepe:\n- Nemojte da se plašite teških vremena. Tamam kada mislimo da smo rešili probleme, mi imamo neke druge probleme u regionu. Nadam se da ćemo u miru, uz trud i napor u narednih godinu dana ostvarimo još bolje rezultate - rekao je Vučić, zahvaljujući na gostoprimstvu stranačkim kolegama.\n* Vučić u ponedeljak na otvaranju novog istanbulskog aerodroma\n* "Vučić odlučan da uđe u istoriju"\n* Zapeva se i pesma iz zavičaja\nPredsednik Vučić rekao je da svima koji danas obeležavaju slavu želi dobro zdravlje, mir, ljubav i više radosti.\nOn se zahvalio i koalicionim partnerima i poručio da se ne treba plašiti teških vremena, jer Srbi nikada nisu bili u situaciji koja nije složena.\n- Hvala svima u SNS koji su stvorili stranku koja je ubedljivo najviše kritikovana, ali i koja osvaja ubedljivo najviše glasova naroda - zaključio je Vučić.\nPotpredsednik Glavnog odbora SNS Milenko Jovanov rekao je da će SNS obeležiti slavu u svim odborima u Srbiji i da će tako pokazati snagu i jedinstvo u svemu što radi.\nKako kaže, iz godine u godinu SNS ima dobre rezultate, a u Srbiji je ostvaren suficit u budžetu tri godine za redom, grade se fabrike,mostovi, smanjuje nezaposlenost...\n- Srbija postaje bolje mesto za život u svakom smislu - naveo je on i dodao da je to zahvaljujuci dobrom temelju koje je Aleksandar Vučić kao premijer postavio.\n- Moramo biti spremni da odgovorimo na sve izazove i iskušenja, jer moramo da odbranimo sve što smo osvojili, a osvojili smo da građani odlučuju ko će da vodi zemlju i to ne smemo nikada da prepustimo nekom drugom - istakao je Jovanov.\nOn je zaključio da su Srbiji potrebne pobede i zlatne medalje u što vise oblasti.\nSRBIJA Vučić: Srbija opredeljena za regionalnu stabilnost


Crna Gora: Inicijativa za naknadu štete od Srbije - Svet - Dnevni list Danas\nPočetna » Svet » Crna Gora: Inicijativa za naknadu štete od Srbije\nCrna Gora: Inicijativa za naknadu štete od Srbije\nCrnogorski pokret pripremio je inicijativu kojom traži od crnogorskih i srpskih vlasti da osnuju komisiju koja će se baviti obračunom i nadoknadom štete Crnoj Gori koja je uzrokavana „neprijateljskim odnosom Srbije u Prvom svetskom ratu i aneksijom 1918. godine“.\n0Piše: FoNet 09. novembra 2018. 17.51\nInicijativu će uputiti predsednicima države, vlada i skupština Crne Gore i Srbije, Srpskoj pravoslavnoj crkvi, Srpskoj akademiji nauka i umetnosti i Matici srpskoj, prenosi Analitika.\nU dokumentu koji će Crnogorski pokret javnosti predstaviti u sredu u Podgorici, navodi se, pored ostalog, da se smatraju „pozvanim i obaveznim da pokrenu proces“ koji treba da dovrši posebna, nezavisna stručna komisija.\n„Naša zemlja, naslednica oštećene kraljevine, potonje socijalističke Republike Crne Gore, takvome dokumentu treba da da snagu državnoga akta, i zatraži naplatu i nadoknadu obračunatih šteta, od države Srbije, naslednice onih adresa u Srbiji, koje su ih i uzrokovale“, ističe Pokret.\nU saopštenju se navodi da Crnogorski pokrat od države Srbije očekuje da članstvom u takvoj komisiji da doprinos utvrđivanju njenih razmera i ukupnoga iznosa“, navodi se u inicijativi Crnogorskog pokreta kojom se predlaže potpisivanje memoranduma o štetama. Neprijateljski odnos Srbije prema Crnoj Gori tokom Prvoga svetskoga rata i brutalni, zločinački i nezakoniti akt aneksije, kako ističu, prouzrokovao je velike nesreće Crnoj Gori.\n„Tek nakon sređenih međusobnih računa, koji su iz toga proishodili i proishode, stekli bi se uslovi da se uspostavi međusobno poverenje, konačno razoreno aneksijom 1918. godine. Ukoliko se visoke adrese iz Srbije i Crne Gore ne odazovu ovoj inicijativi, Crnogorski pokret će podstaći osnivanje takve nezavisne komisije, i podržavati njen rad, koji je u interesu obe države“, kažu u ovoj organizaciji.\nPodsećaju da su srpske trupe 1918. godine okupirale Crnu Goru, silom oružja ukinule ustavni predak i izvršile aneksiju zemlje.\n„Akti na kojima se temeljilo njihovo delovanje, delovanje Privremenoga centralnoga odbora, Izvršnoga odbora i po kojima je odlučivala takozvana Velika narodna skupština su nezakoniti i donešeni su od nezakonitih organa koje nije poznavao ustavni poredak Crne Gore. Kao takvi su ništavni, a posljedice podložne reviziji, i s njom u vezi utvrđivanju šteta nastalih iz takvih akata“, saopštili su oni.\nPodsećaju da je u Prvom svetskom ratu Crna Gora izgubila 63.000 stanovnika, ili 25 odsto stanovništva. Pred sami kraj rata, u oktobru 1918. godine, predsednik srpske Vlade Nikola Pašić, izdaoje naredbu ministru vojske, kojom mu naređuje da ne časi, nego da organizuje snage, sa zadatkom da prodru u Crnu Goru, dignu narod, proćeraju Austorugarsku vojsku i proglasi sjedinjenje sa Srbijom.\nNa temelju toga naređenja formirana je jedinica za prodor u Crnu Goru. navodi se u inicijativi.\nPodseća se da su samoorganizovanem crnogorske jedinice, pre ulaska srpskih trupa, već bile oslobodile teritoriju Crne Gore od austrougarske okupacije, mada je poslednji austrougarski vojnik napustio zemlju 4. novembra 1918. godine.\nUkazuju i na činjenicu da je „povratak kralja i Vlade iz egzilami uspostavljanje redovnog poretka u zemlji, sprečeno, takođe, silom okupacione srpske vojske“.\nCrnogorski pokret u inicijativi hronološki navodi i finansijske štete koje je država pretrpela nakon aneksije. Aneksija je provocirala građanski rat koji je prouzrokovao smrt hiljada lica, tokom koga je popaljeno više stotina kuća, s dalekosežnim posledicama koje u nepravilnim razmacima, do danas, izazivaju sporove, sukobe i destabilizuju političke prilike na način koji ne dozvoljava zemlji da se uredi u političkom, ekonomskom, privrednom i svakom drugom smislu, upozorava pokret.\ncrna gora, crnogorski pokret, inicijativa, prvi svetski ratPodgorica


Kina: Oštrije kontrole nad investicijama domaćih kompanija u inostranstvu | Gde Investirati\nKina: Oštrije kontrole nad investicijama domaćih kompanija u inostranstvu\nNakon rekordnih ulaganja koja su podgrejala zabrinutost u pogledu odliva kapitala i nerazborite potrošnje, zvanični Peking je pojačao kontrolu nad investicijama koje u inostranstvu realizuju kineske kompanije.\nKineske vlasti nameravaju da uvedu ograničenja na akvizicije kineskih kompanija u inostranstvu i da zabrane ulaganja u inostranstvu u vrednosti od deset milijardi dolara ili više, prenosi njujorška agencija “Bloomberg” pozivajući se na izvore upoznate sa situacijom.\nIsti izvori tvrde da će vlada u Pekingu suspendovati nekoliko kategorija ugovora, ali će istovremeno ostaviti prostor za realizaciju pojedinih strateških transakcija.\nPlanirano je, kako dodaju, i ograničavanje investicija u inostranstvu od najmanje milijardu dolara kada je reč o industrijama koje su van ključne delatnosti kupca.\nKineske kompanije su već saopštile da su ove godine više nego udvostručile akvizicije u inostranstvu u odnosu na prošlu godinu kada je njihova vrednost dostigla rekordnih 106 milijardi dolara, prema podacima “Bloomberga”.\nJedan neimenovani izvor upoznat sa novim propisima kineske vlade je izjavio za Reuters da je Kineska Državna uprava za devize (SAFE) već počela da proverava transfere u inostranstvu u vrednosti od pet miliona dolara ili više i da pojačava kontrolu nad velikim ugovorima.\nOdliv kapitala u inostranstvo putem legalnih i nelegalnih kanala je, kako navodi Reuters, počeo da vrši pritisak na juan. Kineska valuta je u dosadašnjem toku ove godine deprecirala prema dolaru za više od 6,0 odsto, a mnogi trgovci veruju da će nastaviti da slabi, što povećava izglede za novim odlivom kapitala.\n“Novi propisi će imati izuzetno velikog uticaja na ugovore u inostranstvu”, izjavio je Luke Zhang iz advokatske kancelarije Zhong Lun Law, dodajući da očekuje drastičan pad novih ugovora.\n“Ranije su samo devizne transakcije vredne 50 miliona dolara ili više morale da budu prijavljene Upravi SAFE. Sada je ta granica drastično snižena na pet miliona dolara, i odnosi se i na stranu valutu i na juan”, izjavio je jedan neimenovani izvor.\nKako bi sprečio drastičan pad juana prema dolaru, zvanični Peking je počeo da koristi devizne rezerve kako bi odbranio sopstvenu valutu, navodi Reuters.\nPrevious Moody’s: Budžetski deficit Srbije u tekućoj godini 2,3 odsto\nNext Merkel: Nemačka mora da nauči da živi sa "ruskom doktrinom"\nECB optimistična u pogledu rasta evrozone, kamate ostaju na postojećim nivoima\nEvropska centralna banka (ECB) je danas odlučila da zadrži kamate na dosadašnjim nivoima; referentnu na nula odsto, a kamatu na depozite kod komercijalnih banaka na minus 0,4 odsto.


U poslednjoj sedmici marta bez posla ostalo 2.045 građana – Bankar.rs\nTuesday, June 2 2020\nKoje sektore Banka Slovenije vidi kao perspektivne nakon korona krize\nNBS od danas vodi jedinstveni registar korisnika novčanih doznaka\nRast BDP-a Srbije u prvom kvartalu 2020. pet odsto\nAzijske berze otporne na dešavanja u SAD\nNa prodaju 20 nekretnina banaka u stečaju\nAustrija protiv evropskog plana pomoći za oporavak ekonomije\nŠpanija očekuje pomoć od 140 milijardi evra\nVlada Makedonije lansira kartice “kupujem domaće”\nKoliko su kupci zadovoljni bankarskim aplikacijama\nECB sprema štampanje još 500 milijardi evra\nMoguć oporavak srpske privrede i pre kraja godine\nJavni dug Srbije uoči korone porastao 370 miliona evra\nSrbija treća u regionu po izdvajanjima za spas ekonomije, a Slovenija treća u svetu\nTrećina planete bi mogla da ostane bez posla\nŠta se desi kad dobijaš 560 evra mesečno?\nAko šaljete novac u Srbiju, od sada ste u jedinstvenom registru države\nKurs dinara 117,5953\nPregled štampe – ponedeljak 01.06.2020.\nNa prodaju hotel u Ivanjici: Za depozit potrebno 281.550 evra\nNeplanirani eksperiment: Rad na daljinu ostaje, kancelarija se menja\nHome/ANALIZE/U poslednjoj sedmici marta bez posla ostalo 2.045 građana\nU poslednjoj sedmici marta bez posla ostalo 2.045 građana\nOd 23. marta, od kada je omogućeno prijavljivanje na evidenciju NSZ elektronskim putem, zaključno sa poslednjim danom marta, toj službi prijavilo se 2.045 građana, kažu u Ministarstvu rada i NSZ.\nOd novoprijavljenih u martu, koji su na evidenciju Nacionalne službe za zapošljavanja prijavili nakon prestanka radnog odnosa ili radnog angažovanja najveći broj je iz trgovine i ugostiteljstva.\nOd 15. marta kada je uvedeno vanredno stanje, zahteve za ostvarivanje prava na novčanu naknadu podnelo je ukupno 1.860 lica, a od tog broja, 1.486 njih je podnelo zahteve elektronskim putem (počev od 23. marta od kada je uvedena ta mogućnost).\nIz Nacionalne službe za zapošljavanje navode da su omogućili da sva lica ostvare svoja prava u skladu sa Zakonom o zapošljavanju i osiguranju za slučaj nezaposlenosti. Takođe navode da će i dalje sprovoditi mere aktivne politike zapošljavanja i pružati podršku, kako tražiocima zaposlenja, tako i poslodavcima. Svi javni pozivi za učešće u merama aktivne politike zapošljavanja su i dalje aktuelni i obezbeđena je mogućnost podnošenja zahteva za učešće elektronskim putem.\nMinistar za rad, zapošljavanje, boračka i socijalna pitanja Zoran Đorđević izjavio je prethodnih dana da otpuštanje radnika bez osnova i slanje zaposlenih na neplaćen odmor bez njihove saglasnosti predstavlja kršenje radnog prava i poručio da će svi poslodavci koji to rade biti kažnjeni, a da će država stati iza radnika koji se nađu u takvoj situaciji.\nĐorđević je podsetio da Zakon o radu jasno definiše prava, obaveze i postupanje poslodavaca i da postoji niz mera koje mogu da preduzmu u vanrednom stanju, ali da otpuštanje radnika bez osnova i slanje na neplaćene odmore predstavlja kršenje zakona.\nOn je apelovao na poslodavce da slede primer države i da ne otpuštaju radnike i ne smanjuju im plate tokom vanrednog stanja.\n”Neka izdrže, neće ovo doveka da traje, a u interesu države je da kada sve prođe naša privreda dobije zamajac i nastavi tamo gde je stala’‘, rekao je Đorđević.\nRekao je da oni koji su izgubili posao mogu da se obrate Nacionalnoj službi za zapošljavanje kako bi dobili naknadu.\nPredsednica ASNS Ranka Savić rekla je pre dva dana da je da prema informacijama koje stižu tom sindikatu, nakon najave pomoći i podrške mikro i malim preduzećima usledilo masovno vraćanje radnika na posao.\n“Imamo informacije da su poslodavci obećali radnicima da će ih novo prijaviti od 1. aprila. Nije uopšte ni bilo dobro što su otpuštali radnike i pokazalo se da su mnogi bili u stanju da finansiraju plate zaposlenih mesec i po ili dva, ali su žustro reagovali plašeći se za svoj kapital. Sada su shvatili da finansijsku pomoć mogu očekivati oni koji nisu otpuštali radnike”, rekla je Savić Tanjugu.\nNovaković: Najjači će opstati, teško će preživeti preduzeća sa problemom likvidnosti\nAzijska banka za razvoj prognozira usporavanje rasta ekonomije na 2,2 odsto nakon pandemije virusa korona\nGlavni direktor Razvan Munteanu napušta Addik...\nLista najmanje stresnih poslova\nKomercijalna banka pokriva gubitak iz neraspo...\nNeizbežna konsolidacija među najvećim evropsk...\nKako da se na najbolji način pripremite za on...


Srbija na sajmu knjiga u Lajpcigu – Radio Televizija 022 – Stara Pazova\nPod pokroviteljstvom Ministarstva kulture i informisanja, Srbija se i ove godine predstavila na Lajpciškom sajmu knjiga, jednoj od najvećih smotri knjige u Evropi, koji je počeo juče i trajaće do 24. marta.\nProgramski okvir nastupa Srbije na ovoj velikoj književnoj manifestaciji čini obeležavanje 30 godina od smrti Danila Kiša, 10 godina od smrti Milorada Pavića, 20 godina od smrti Aleksandra Popovića, 70 godina od smrti Rastka Petrovića i 120 godina od rođenja Radeta Drainca.\nOvim povodom je spremljena posebna publikacija na nemačkom i engleskom jeziku u kojoj su na prigodan način obrađene navedene godišnjice.\nKoncipiran kao važno mesto susreta pisaca sa publikom, Sajam u Lajpcigu ima, pre svega, festivalski, a ne komercijalni karakter.\nOd 1632. pa sve do 1945. bio je najveći i najvažniji sajam pisane reči u Nemačkoj, da bi zatim predao vođstvo Sajmu knjiga u Frankfurtu.\nNakon ujedinjenja dve Nemačke lajpciški Sajam je zauzeo visoko drugo mesto, ali je izuzetno važan i u međunarodnim razmerama, pošto je prvi sajam knjiga u novoj godini.\nTagaleksandar popovic danilo kis kultura milorad pavic obrazovanje rade drainac rastko petrovic sajam knjiga\nŠešelj: Nisam očekivao da će osloboditi Karadžića, ali…\n“Crni Srbi” iz Amerike na Egzitu


Vesti online / Vesti / Ex YU / "Da se razumemo, Republika Srpska je država!"\n"Da se razumemo, Republika Srpska je država!"\nPredsednik Republike Srpske Milorad Dodik rekao je u subotu da je Republika Srpska stabilna, njene institucije funkcionišu i da volja i želja koju narod iskazuje za postojanje Republike Srpske nikada nisu bili upitni, a da su u ovom trenutku dodatno povećani. Smatramo da je Republika Srpska država, naglasio je Dodik.\nDodik objasnio kako stoje stvari\nDodik je na tribini "Reč predsednika" u Roćeviću kod Zvornika naglasio da sadašnje rukovodstvo Republike Srpske osmišljava jake politike koje mogu da doprinesu dodatnoj stabilnosti.\n* Dodik: Odbijamo sve nametnute odluke\n* Dodik: Neće za nas odlučivati Sarajevo\n- Mi smo posvećeni državi. Da ne bude problema, smatramo da je Republika Srpska država. Smatramo da su Srbi uvek bili u neslobodi kada nisu imali državu, te da je sinonim za slobodu - država - rekao je Dodik i naglasio da su Srbi u BiH "posvećeni izgradnji Republike Srpske kao države".\nPrema njegovim rečima, koncept Republike Srpske nije protiv drugih, odnosno on glasi sloboda za sve, a srpski narod nikada nije osvajao slobodu zbog neslobode drugih.\n- Mi smo se uvek borili za slobodu koju smo darivali i drugima i tu slobodu s njima delili - rekao je Dodik i izrazio uverenje da je Republike Srpska odraz upravo te ogromen težnje za slobodom srpskog naroda na ovim prostorima.\n- Na razvalinama bivše Jugoslavije shvatili smo da je to bila i naša zabluda, da je srpski narod uneo ideju jugoslovenstva i sva svoja stradanja tokom Prvog i Drugog svjetskog rata i sve svoje nade i očekivanja - rekao je Dodik i dodao da tu Jugoslaviju nisu želeli oni kojima je data sloboda da organizuju svoje države, odnosno ranije svoje republike i da nam u oskudnim političkim trenucima okrenu leđa i uvuku nas u rat.\nSrbi najveći stradalnici rata u SFRJ\nOn je naglasio da je upravo srpski narod bio najveći stradalnik ratnih dešavanja u bivšoj Jugoslaviji.\n- Jugoslaviju su Srbi do kraja brnili, smatrajući da je dobar okvir za sve. Srbi su poslednji shvatili da treba da grade svoju državnost, a rezultat takvog shvatanja je, naravno, postojanje dve države - Republika Srpska i Srbija - rekao je Dodik.\nOn je istakao da je Republika Srpska ušla u Dejtonski mirovni sporazum sa teritorijom i svim obeležjima države i da srpski narod nije ništa manje očekivao od toga da ima svoju državu.\n- Dejtonski sporazum stavio nam je predznak entitet. Ali mi smo u sebi nosili ideju države i nikada od toga nismo odustali i nećemo, ne da bismo kršili Dejtonski sporazum, jer prema svim standardima kako se određuju države - Republika Srpska ima sve te elemente - rekao je Dodik.\nEX YU "Bošnjaci u BiH prave istu grešku kao i Srbi u SFRJ"\nEX YU "Zahvaljujući Aliji, Bosna je mrtvorođenče"\nSubota 19.03.2016. 17:11\nValjda RS je srpska drzava! Nije ti ovo pijaca da se cenjkas sa nazivima!


Press Online :: Fudbal :: UEFA obezbedila 800.000 evra srpskim klubovima, Zvezda dobila 0 eura, a Partizan najviše! (FOTO)\nUEFA obezbedila 800.000 evra srpskim klubovima, Zvezda dobila 0 eura, a Partizan najviše! (FOTO)\nZajednica Superligaša Srbije objavila spisak za raspodelu sredstava.\nFoto-ilustracija: pixabay.com, Marko Todorović\nZajednica fudbalskih klubova Superlige poslala je dopis svim klubovima u vezi preraspodele sredstava UEFA i načina kako će biti izvršena\nZajednica je izdala i saopštenje u kojem traži da se klubovi saglase sa ovakvom raspodelom. Zanimljivo je da su Zvezda i Partizan dobili različito. Sredstava su podeljena u dve grupe Oprema i incvesticije.\nZvezda će dobiti 0 eura za obe grupe, a Partizan 100.000 evra u investicijama.\n" Klubovi su kao i u prethodnom periodu iskazali visok nivo solidarnosti i razumevanja za zajedničke probleme sa kojima se susreću pa je u skladu sa tim u saradnji sa Fudbalskim savezom Srbije sačinjen navedeni plan raspodele ovih sredstava.\n"Ukupan iznos od EUR=812.000 je kao i do sada raspoređen u dva segmenta, prvi za nabavku sportske opreme i rekvizita i drugi za investicije u razvoj infrastrukture klubova. Takođe je kroz princip solidarnosti deo ovih sredstava usmeren i na klubove Prve lige Srbije.\nPotrebno je da nam najkasnije do 01.11.2017. godine dostavite saglasnost na navedeni predlog odluke, kako bi smo isti prosledili UEFA. Po dosadašnjem iskustvu UEFA isplaćuje ova sredstva u roku od 2 do 3 nedelje od dana prijema predloga raspodele ovih sredstava - stoji u saopštenju.


SENZACIJA: Nišikori izbacio Novaka sa US Opena - ATP, Tenis, Top News\nAleksandar Milosavljević 06.09.2014., 21:15\nKei Nišikori uspeo je dasavlada Novaka Đokovića u polufinalu US Opena sa 3:1, po setovima 6:4, 1:6, 7:6(4), 6:3, posle dva sata i 52 minuta igre i tako je sprečio najboljeg tenisera sveta da igra u petom uzastopnom finalu na ovaom turniru.\nNovak je bio poptuno neprepoznatljiv u današnjem meču, veliki broj neiznuđenih grešaka u ključnim momentima, pasivnost i nezainteresovanost u pojedinim delovima meča, što svakako ne umanjuje veliku pobedu Japanca koji je često bekend paralelama dovodio do ludila srpskog tenisera.\nČini se da je ključ pobede japanskog tenisera, koji je postavljen za 10. nosioca, bio dobijen taj-brejk u trećem setu u kojem je viđeno „brdo“ grešaka sa obe strane, ali ih je na keraju više napravio Novak kojem se Nišikori jednostavno nudio, ali ovaj to nije umeo da iskoristi.\nPotpuni psihički pad Novaka Đokovića Japanac je umeo da iskoristi u četvrtom setu i dobije ga bez previše problema uz čak dva brejka za samo 37 minuta.\nNije bilo primetno da je Đoković povređen ili umoran, jednostavno je Nišikori bio odličan, ali je u pitanju i jedan od tenisera koji jednostavno „ne leži“ Novaku što potvrđuje podatak da on uz Nadala i Federera jedini ima pozitivan učinak protiv našeg tenisera (posle današnjeg meča 2:1).\nPrethodna vest LALATOVIĆ ŽALI: Krivo mi je zbog Grujića (VIDEO)\nSledeća vest VATROMET U PEĆINCIMA: Sremci napunili mrežu Partizanu


Dr Slobodan Gvozdenović,, Foto: Željko Bošković\nDelegacija Narodne Republike Kine koju predvodi zamenik ministra vodnih resursa Lu Guihiu, povodom predstavljanja projekta za unapređenje vodoprivrede, podizanja kvaliteta upravljanja vodama i vodosnabdevanja Srbije, boravi danas u Valjevu.\nKinesku delegaciju je primio gradonačelnik Valjeva dr Slobodan Gvozdenović, koji je predstavio grad Valjevo, kao i štete koje je naš grad pretrpeo tokom poplava od 2014. godine, ali i radove na regulaciji korita reka Kolubare, Jablanice i Obnice.\n“Veoma važna delegacija boravi danas u Valjevu i Srbiji. Sve je to rezultat posete predsednika Republike Aleksandra Vučića Kini pre dve nedelje, koji je omogućio ovakve kontakte i intersovanje kineskih prijatelja za ono o čemu smo razgovarali, a to je zaštita Valjeva od poplava. Valjevo je grad u koji je najviše uloženo u Srbiji za zaštitu od poplava u poslednje tri godine, a to je oko 8,5 miliona evra. Svi detalji razgovora su svedeni na nivo struke, gde su ljudi iz “Srbijavoda” detaljno objasnili ono što je stručni deo sastanka. Nama ostaje da sa svojim kineskim prijateljima ugovorimo neke stvari koje bi poboljšale zaštitu grada od poplava”, rekao je gradonačelnik Valjeva dr Slobodan Gvozdenović.\nIzvršni direktor za zaštitu od voda JVP “Srbijavoda” Zvonimir Kostić je rekao da je današnja poseta Valjevu, nastavak jučerašnjeg sastanka sa predstavnicima Ministarstva poljoprivrede, šumarstva i vodoprivrede, vezanog za različite vidove saradnje koji će se ostvariti u narednom periodu.\n“Ovo što se radi u samom Valjevu, predstavlja jedan deo celokupnog sistema za zaštitu od poplave na celom slivu reke Kolubare. “Srbijavode” imaju dugoročne planove i ono što je važno je da radovi u Valjevu omogućavaju da se od poplava zaštite i nizvodna područja. U tom smislu su nam neophodna ikustva i znanja naših prijatelja i kolega iz Kine, koji sasvim sigurno mogu da nam ukažu na savremena rešenja kojima težimo. Možda u ovom momentu nemamo dovoljno sredstava da to realizujemo, ali ćemo sigurno naći načine za različite vidove saradnje sa njima”, zaključio je izvršni direktor “Srbijavoda” Zvonimir Kostić.\nPoseta gostiju iz Kine je potom nastavljena obilaskom lokacija kod mosta pored KP doma u Valjevu, gde se radi regulacija reke Obnice i mosta u Ulici norveških interniraca, u čijoj blizini se odvijaju veliki radovi na rekonstrukciji i izgradnji korita reke Kolubare. O tome šta je sve urađeno nakon poplava 2014. godine u Valjevu, goste su upoznali stručnjaci JVP “Srbijavode” i Vodoprivrednog preduzeća “Erozija” koje u Valjevu sprovodi ove radove.\nIzgleda da je dolijao Mića Marković, bivši direktor Železnice, posle dugogodišnjeg bekstva od pravde!?


Novčana kazna za Evertona, Rad tri meča bez publike – NovostiDana.rs\nNovčana kazna za Evertona, Rad tri meča bez publike\nDisciplinska komisija Fudbalskog saveza Srbije (FSS) kaznila je Evertona Luisa, igrača Partizana, sa 120.000 dinara zbog neprimerenog gesta prema navijačima Rada, preneo je večeras portal Mocartsport.\nDisciplinska komisija FSS zasedala je danas i donela odluke povodom incidenata na utakmici Rad-Partizan koja je obeležena rasističkim ispadima na kraju i medjusobnom koškanju igrača.\nIako je bilo spekualcija da bi Everton mogao da bude suspendovan zbog pomenutog incidenta i neprimerenog gesta što bi značilo da propušta „večiti“ derbi protiv Crvene zvezde, Disciplinska komisija FSS je odlučila da ga kazni novčano. Brazilac će morati da plati 120.000 dinara, potvrdjeno je večeras Mocartsportu.\nFudbalski klub Partizan je, kako prenosi portal Mondo, kažnjen sa 150.000 dinara zbog toga što su njegovi navijači koristili pirotehnička sredstva na Banjici.\nKapiten Rada Nikola Maraš je kažnjen sa 25.000 dinara zbog sukoba sa Evertonom posle meča, piše Mondo.


VIŠE OD 400 NIŠLIJA KONKURISALO ZA ZAMENU VRATA I PROZORA (VIDEO) - TV ZONA PLUS - HD\nVIŠE OD 400 NIŠLIJA KONKURISALO ZA ZAMENU VRATA I PROZORA (VIDEO)\nThursday, 4 November, 2021 Thursday, 4 November, 2021 2 min read Redakcija TV Zona Plus\nViše od 400 Nišlija se javilo na konkurs za sufinansiranje mera energetske efikasnosti.\nU Kancelariji za lokalni ekonomski razvoj dodaju da su se građani na info danima o ovom konkursu najviše interesovali za zamenu stolarije, a zatim za postavljanje izolacije i solarnih panela.\nNadležna komisija će narednih dana pregledati sve prijave, a prednost prema kriterijumima konkursa će imati domaćinstva sa lošijom stolarijom i izolacijom.\nNiš je samo jedan od 67 gradova u Srbiji u kome je raspisan konkurs za sufinansiranje mera energetske efikanosti a koje sprovodi Ministarstvo rudarstva i energetike sa lokalnim samoupravama.\n“Konkurs je trajao je mesec dana, a interesovanje za zamenu spoljnih prozora i vrata, postavljanje izolacije i solarnih panela je bilo veliko”, kažu u Kancelariji za lokalno ekonomski razvoj u Nišu.\nResorno ministarstvo obezbeđuje 50 odsto troškova, dok drugu polovinu finansiraju sami građani, s tim da opremu za stolariju, izolaciju ili postavljenje solarnih panela, prema kriterijumima konkursa, moraju da kupe kod neke od deset firmi sa kojima je Grad Niš poptisao ugovor.\nPrednost imaju domaćinstva sa lošijom stolarijom. Drugi važan kriterijum je broj ukućana koji žive u domaćinstvu tako da će tamo gde je veći broj ukućana na istoj stambenoj površini, ti građani i imati prednost.\nZa ovaj projekat Ministarstvo rudarstva i energetike je obezbedilo devet, a Grad Niš 10 miliona dinara.\nNadležni podsećaju da još traje konkurs za zamenu individulanih ložišta i da građani mogu da apliciraju do 22. novembra 2021.\nPodsetimo, na proteklom konkursu za subvencionisanje zamene indvidulanih ložišta od 105 prijhavljenih Nišlija, 65 njih je dobilo sredstva za nabavku kotlova na pelet, prirodni gas ili za priključivanje na daljinsko grejanje. Za ove namene iz gradsog i republičkog budžeta izdvojeno je ukupno 17,6 miliona dinara.\nizolacija, KLER, konkurs, solarni paneli, STOLARIJA\nSAJAM STUDENTSKE STRUČNE PRAKSE (VIDEO)\nPOČINJE FEESTIVAL SLOBODNA ZONA U NIŠU (VIDEO)